‘Tiada Common Senses’ – Netizen Kecewa Pengunjung Sepahkan Barangan Sewaktu Membeli Belah

Setiap kali jualan murah, pasti ramai berpusu-pusu ke kedai tersebut untuk mendapatkan barangan yang dimahukan. Setiap pelanggan mempunyai perangai mereka tersendiri dan tidak mudah untuk memuaskan hati semua orang.

Terbaharu, seorang pengguna TikTok @bellashariman telah berkongsi sebuah video memaparkan situasi dalam sebuah kedai selepas dikunjungi oleh orang ramai untuk membeli-belah.

#ad Aduhh malu tengok ! #mental #raya2022 #viral #fyp

Dapat dilihat dalam video tersebut, kotak-kotak kasut bersepah diatas lantai dan di rak. Situasi tersebut terjadi dipercayai pelanggan kedai kasut tersebut telah mencuba kasut tetapi tidak meletakkan kembali di tempat asal sebaiknya.

Perkara ini seringkali terjadi apabila ada sahaja pelanggan yang mengubah fikiran tidak jadi membeli dan meletakkan barangan di tempat lain. Video tersebut telah mendapat perhatian orang ramai dan rata-rata netizen bersetuju perkara tersebut sering terjadi di banyak tempat.

Para netizen turut mengatakan bahawa ada segelintir orang tiada common senses dan berasa kasihan pekerja yang perlu mengemas kembali barangan disepahkan oleh pelanggan. Ketika artikel ini ditulis, video tersebut telah meraih lebih 900 ribu tontonan dan mendapat 39 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket.

‘Patut Duduk Rumah’- Netizen Kecam Wanita Hamil Terjatuh Ketika Mahu Sertai Cabaran YouTuber Bernilai RM10,000

Wanita Dari Selangor Mahu Pulangkan Perisai Antik Berusia 300 Tahun Kepada Sultan Brunei

Diberi Masa 4 Minit Sahaja Untuk ‘Shooting’, Ryan Reynolds Terkejut Dengan Hasil Kerja Sofyank


Tiada Empati, Pegawai ‘Berkeras’ Mahu Warga Emas Strok Masuk Bank Perbaharui Kad

Seperti ramai sedia maklum, menjadi jadi satu prosedur penting di mana seseorang individu perlu hadir sendiri ke bank dalam dalam menyelesaikan sesebuah urusan. Hal ini dilakukan dalam menjadi keselamatan pengguna daripada gangguan pihak ketiga.

Dalam pada itu, kelonggaran diberikan buat mereka yang tidak dapat hadir bank atas sebab sakit dan sebagainya di mana terdapat pegawai bank yang akan ke lokasi pengguna dalam memudahkan urusan.

Walau bagaimanapun, lain ceritanya pada kali ini apabila seorang pengguna TikTok @nizaabdghani meluahkan rasa kecewa dan berang terhadap sebuah cawangan bank yang popular di Malaysia berikutan layanan buruk yang diberikan.

sape yg keje center cimb. mcm ne korang punya attend customer. procedure HQ tak sama dengan branch!! korang ni center sub con ke ???

♬ original sound – Niza Abd Ghani – Niza Abd Ghani

Menurut wanita ini, beliau yang sudah menelefon bank ini untuk memaklumkan mahu menukar kad bank bapanya yang mengalami strok. Difahamkan pihak bank pada awal bersetuju memudahkan urusan dengan di mana bapanya sekadar perlu hadir di kawasan luar bank dan akan terdapat pegawai bank yang akan membantu.

Walau bagaimanapun, situasi berbeza yang berlaku apabila wanita ini tiba ke bank di mana pihak bank enggan membantu bapanya sebaliknya memaksa untuk bapanya yang mengalami strok untuk terpaksa masuk ke bank bagi urusan pertukaran kad.

Isu yang berlaku jelas membuat wanita ini berang kerana bukan sahaja seolah ditipu, malah terpaksa menanti sehingga dua jam berikutan pihak bank yang enggan memberi kerjasama.

Beliau memaklumkan terpaksa meminta pertolongan orang lain dalam membantu mengangkat bapanya yang sakit ke dalam bank tersebut.

Insiden yang berlaku kepada keluarga beliau serta dikongsikan di media sosial secara tidak langsung telah mendapat perhatian para netizen yang simpati serta berang dengan layanan pihak bank tersebut.

Sementara itu, terdapat para netizen yang memaklumkan beberapa bank lain masih menawarkan servis yang baik serta turut membantu mereka yang mengalami kesukaran untuk hadir ke bank.

Malah, terdapat netizen yang memaklumkan perhat melihat pegawai bank hadir ke hospital dalam membantu mereka untuk mendapatkan cap jari bagi memudahkan urusan.


Tiada ‘Gap’ Dengan Murid Biasa, Lelaki Ini Kongsi Kenangan Sekelas Dengan Pemangku Raja Pahang

Berkawan dengan putera raja mungkin bukanlah satu pengalaman yang dapat dirasakan setiap daripada kita. Buat mereka yang berpeluang merasakan kesempatan pernah berkawan bersama, ia mungkin menjadi salah satu pengalaman yang tidak dapat dilupakan.

Jadi tidak hairanlah jika perkongsian kenangan persekolahan bersama Pemangku Raja Pahang ketika ini, Tengku Hassanal Ibrahim Alam Shah Al-Sultan Abdullah oleh @rajamohdfaiz di laman Twitternya mendapat sehingga lebih 16,000 retweet.

My ex classmate since darjah satu sampai darjah 3. And teringat masa dijemput ke istana masa birthday Tengku Hassanal. Dgn tak bawak baju spare utk mandi. Tetiba Tengku Muhammad tolak masuk dalam kolam… https://t.co/jvc2m3NUyR

— Paihhhh (@rajamohdfaiz) April 20, 2020

Menurut Mstar yang menemubual lelaki tersebut, pengalamannya bersekolah bersama memberi peluang buat dirinya melihat keperibadian putera sulung Tengku Abdullah dan keluarga diraja ketika itu.

“Saya dan Tengku Hassanal satu kelas dari dajah 1 hingga darjah 3. Masa hari pertama sekolah tu parents semua datang. Tengku Abdullah (Al-Sultan Abdullah) dan Tunku Azizah ada sekali masa tu.

“Masa itu barulah tahu Tengku Hassanal ini anak raja. Bila masuk dalam kelas Tengku Abdullah beritahu cikgu suruh tengok-tengokkan Tengku Hassanal. Baginda siap beritahu kalau Tengku Hassanal buat perangai rotan dia.

“Sampai macam tu sekali. Kiranya tidak ada gap antara orang biasa dengan anak raja. Tengku Hassanal masa tu pun memang berkawan dengan semua orang, tak sombong. Masa pergi kantin pun sekali malah kami pernah duduk semeja,” katanya

Difahamkan Raja Mohd Faiz sebelum ini pernah bersekolah dan berada di kelas yang sama dengan Tengku Hassanal di SK St Thomas, Kuantan, Pahang.

Bukan sahaja tidak mengamalkan jurang dengan murid biasa, malah menurutnya Tengku Hassanal juga pernah menjemput rakan-rakan sekolahnya ke istana bagi menyambut majlis hari jadi beliau.

“Saya masih ingat lagi semasa dijemput ke istana masa birthday Tengku Hassanal. Dengan tak bawa baju spare untuk mandi tiba-tiba Tengku Muhammad tolak masuk ke dalam kolam.

“Lepastu Tengku Hassanal datang tanya ‘Raja ada baju lebih tak?’.Kemudian saya kata ‘tak bawa Tengku. Tengku Hassanal pun ajak masuk bilik dia sambil bibik dia follow dan bagi baju dia untuk saya pakai.

Then dia ambil purse dia dgn bodyguard dia, “nah raja! Pergi beli tie!”. Masa tu aku tak tahu nak cakap apa. Dengan baju yang Tengku bagi tu pun Tengku tak bagi aku pulang balik dkt Tengku. Tambah pulak Tengku hulur rm5 utk aku belikan tie masa tu 😔🥺

Tambah menarik, perkongsiannya mengenai kenangan zaman persekolahan itu turut mendapat perhatian daripada Tengku Hassanal yang menghantar pesanan kepadanya di laman Instagram.

“Terkejut dapat mesej dia di IG. Memang tak expect dia akan reply pasal tweet tu. Dia cakap terima kasih dan dia pun dah lupa kejadian itu. Cuma dia masih ingat pertemuan kami pada 2013,” kongsinya.

Baca perkongsian lain mengenai keluarga diraja Pahang yang kami pernah kongsikan sebelum ini. Klik pautan di bawah untuk membaca.

5 Fakta Menarik Mengenai Yang Di-Pertuan Agong ke-16, Sultan Abdullah

Ramai Terkesan Dengan Pesanan ‘When I Die’ Tengku Puan Pahang

Kenali Kerabat Diraja Malaysia Yang Mungkin Tidak Diketahui Ramai


11 Ciri Skim Pelaburan Yang Meranapkan Sebuah Kehidupan. #10 Paling Licik!

Baru-baru ini, ramai juga yang mengajak kami join itu ini.

Pelaburan emas, jualan minyak wangi, jualan produk kesihatan dan pelbagai lagi produk yang cuba diketengahkan.

Timbul rasa kagum di dalam hati melihat kesungguhan seseorang yang ingin mengubah nasib hidupnya. Syabas dan tahniah kami ucapkan :D

Namun begitu, dalam hendak mengubah hidup menjadi lebih baik, ada ketika seseorang sampai terlupa syariat-syariat di dalam urusan muamalat.

Bagi merungkai kemusykilan di dalam soal ini, kami beranikan diri bertanya kepada Tuan Azizul Azli yang kami kira arif tentang permasalahan sebegini.

Berikut adalah perbualan di antara kami dan juga beliau.

Assalamualaikum Tuan Azizul Azli yang saya hormati.

Bolehkah kiranya saya mohon pandangan dan pendapat tuan mengenai satu sistem ini, yang dikenali sebagai xxx?

Modus operandinya lebih kurang begini, simpan duit dan tak perlu buat apa-apa tetapi duit akan “beranak-pinak”.

Saya belum pernah dengar nama xxx. Walaubagaimanapun, Fatin boleh merujuk kepada beberapa perkara berikut:

1. Bagaimana duit tersebut beranak?
2. Apakah jenis pelaburan yang menjadikan duit itu beranak?
3. Bagaimanakah ia beranak?
4. Apakah ia syariah compliance?
5. Apakah bentuk bonus yang diterima tetap?
6. Berapakah kadar tetap yang dijanjikan?
7. Bagaimana jika saya ingin keluar daripada pelaburan ini?
8. Apakah syaratnya?
9. Mohon semak senarai watch list di Bank Negara Malaysia.
10. Siapakah pendana terbesar di dalam pelaburan ini?
11. Perlukah saya mencari downline atau orang lain untuk ikut melabur sama?

Itu persoalan asas sebelum kita mengenal pasti pelaburan itu bersifat skim cepat kaya atau tidak.

Jika falsafahnya tidak perlu buat apa-apa dan duit beranak-pinak, ia cenderung kepada skim cepat kaya.

Pelaburan biasa pun kita kena pantau dan ada ilmu.

Berapa perlu disimpan pada permulaannya?

Melalui penjelasan oleh Tuan Azizul Azli ini, dapat kami simpulkan bahawa tiada jalan pintas menuju kekayaan. Jika mahu melabur sekalipun, kita perlu lengkapkan diri dengan ilmu pengetahuan dan kefahaman yang menyeluruh berkenaan selok-belok pelaburan dan syarikat yang kita ingin libatkan diri itu.

Selain itu, persoalan-persoalan berikut juga boleh digunakapai bagi sistem pelaburan lain yang terdapat di negara kita.

Nasihat kami, berwaspadalah. Tidak salah untuk mempamerkan sikap berhati-hati sebelum melabur atau menceburkan diri di dalam sesuatu perniagaan itu. Tindakan yang terburu-buru boleh mengundang akibat yang buruk buat diri sendiri dan juga insan tersayang.

Ingat, bijaklah membuat keputusan. Anda bijak sekarang, pasti anda kaya di hari-hari kemudian ;)

Ikuti pelbagai kisah menarik di The Vocket.


Alibaba Peroleh RM158.37 Bilion Sempena 24 Jam Jualan 11.11

Alibaba buat pertama kalinya sejak ditubuhkan telah melalui kempen jualan 11.11 tanpa kelibat individu ikonik mereka iaitu Jack Ma. Beliau yang bersara pada 10 September lalu nampaknya masih lagi meninggalkan aura yang besar buat syarikat yang ditubuhnya apabila Alibaba berjaya mengutip jualan sebanyak RM158.37 bilion sepanjang 24 jam kempen berlangsung.

Jumlah yang diterima pada tahun ini sekaligus mengatasi jumlah jualan yang diperoleh tahun lalu sebanyak RM129 bilion serta tertinggi buat syarikat mereka. Lebih hebat, cuma 68 saat diperlukan Alibaba untuk mendapatkan $1 bilion (~RM4.14 bilion) pertama mereka serta $10 bilion (~RM41.4 bilion) pertama selepas 30 minit kempen dimulakan.

Item yang berjaya mendapat jumlah jualan tertinggi terdiri daripada barangan elektronik dan fesyen. Antara strategi yang digunakan Alibaba bagi menarik lebih separuh Rakyat China untuk membeli melalui platform mereka adalah dengan menawarkan pelbagai laman web e-commerce buat ramai.

Sebagai contoh, AliExpress dijadikan platform buat Rakyat China menawarkan produk keluaran mereka kepada dunia luar manakala Taobao, TMall serta beberapa platform lain turut membantu kejayaan rekod jualan Alibaba. Bagi memantapkan ekonomi e-commerce Asia Tenggara, Alibaba turut mendapatkan Lazada.

Untuk pengetahun, kempen ini dinamakan sebagai Singles’ Day berikutan tarikhnya yang diadakan pada 11.11 bagi melambangkan kempen khas buat mereka yang single dan tidak terlibat dengan perhubungan cinta.

Tidak sah rasanya jika berbincang mengenai Alibaba tanpa mengulas mengenai Jack Ma. Ketahui lebih lanjut mengenai individu yang membangunkan Alibaba sehingga dikenali ramai pada hari ini.

Jack Ma Pencen Daripada Alibaba Dengan Penuh Bergaya

Tonton Sejarah Pembangunan Alibaba Oleh Jack Ma Sejak Pada Tahun 1999

Alibaba Peroleh RM129 Bilion Sepanjang 24 Jam Jualan 11.11


Tiada Lagi ‘Headphone Jack’ Pada Model Samsung Galaxy S8

Ketiadaan headphone jack mungkin bakal memberi masalah buat pengguna khususnya audiophile. Apple iPhone menjadi antara model terawal yang mengeluarkan telefon flagship tanpa headphone jack. Pelbagai pendapat dan troll telah dibuat oleh netizen berikutan pendirian mereka.

Terbaru, dikatakan Motorola, Huawei dan beberapa jenama lain juga bakal mengeluarkan telefon terbaru dengan ketiadaan headphone jack termasuk Samsung. Ya, memandangkan Apple menjadi yang terawal dan Samsung bakal mengikuti jejak langkah yang sama kami jangkakan topik ini akan menjadi sedikit panas.

Berdasarkan laporan daripada SamMobile, kemungkinan besar kita akan melihat Samsung Galaxy S8 tanpa headphone jack. Samsung bakal menggantikan port audio dengan penggunaan port USB-C. Seperti juga Apple, kemungkinan Samsung akan menyertakan adapter asing untuk penggunaan audio.

Ketiadaan headphone jack pada model-model telefon terbaru sebenarnya telah dijangka. Port yang sudah digunakan sejak berbelas tahun dilihat tidak lagi releven dan bakal digantikan dengan port yang baru.

Setakat ini Samsung belum memberi kata putus bila masanya Samsung Galaxy S8 bakal dikeluarkan. Pada tahun-tahun sebelum ini Samsung kerap mengeluarkan model flagship mereka ketika Mobile World Congress (MWC) yang berlangsung diakhir Februari.

Khuatir tragedi Samsung Galaxy Note 7 berulang, Samsung kemungkinan akan mengambil masa sedikit lama sebelum produk keluarannya dijual kepada orang ramai.


Tiada Jejaka Yang Cuba Dekati, Nabila Razali Akui Kadang Kala Rasa Sunyi

Nama sering terpalit dengan kontroversi, Nabila Razali memaklumkan tidak akan menyembunyikan kepada umum sekiranya dia mempunyai hubungan percintaan bersama seseorang yang istimewa.

Menurut sumber, penyanyi berusia 30 tahun itu akan berkongsikan mengenai perkara tersebut kepada orang ramai terutamanya buat peminatnya yang selalu beri sokongan.

A post shared by Nabila Aulia 🤍 Aisy Mateen (@nabila.razali)

Bukan itu sahaja, Nabila mahu orang terdekatnya seperti keluarga, rakan-rakan dan peminat mendoakan yang baik-baik buatnya untuk bertemu dengan cinta hati suatu hari kelak.

Bahkan, pelantun lagu Aku Terluka itu mengakui tiada jejaka yang mendekatinya sejak putus cinta enam tahun yang lalu bersama bekas kekasih.

Sementara itu, dia turut mengatakan dia terbuka berkawan dengan sesiapa sahaja namun tidak ada lelaki istimewa dalam hidupnya buat masa sekarang.

Tambahnya, kemungkinan cintanya lebih kepada pekerjaan jadi dia akan mengejar impiannya dulu sebelum memikirkan soal rumah tangga.

Dalam pada itu, dia berkata, jika jodohnya datang dia akan menerima dengan hati terbuka dan tetap mengejar impian yang masih belum tercapai.

Bagaimanapun, Nabila memaklumkan pernah rasa sunyi apabila melihat rakan artis yang sudah mendirikan rumah tangga seperti Wany Hasrita serta mempunyai cahaya mata seperti Ernie Zakri.

Sebelum ini, Nabila Razali pernah digosipkan bercinta dengan penyanyi, Khai Bahar namun perkara itu dinafikan oleh kedua-dua pihak.


‘Tiada Kaitan Dengan Pembalakan’ – Tragedi Gunung Jerai Dari Sudut Pandang Ahli Geologi

Negara kita dikejutkan dengan kejadian banjir kilat dan fenomena kepala air yang berlaku di Kedah. Antara kawasan yang terjejas teruk adalah Hutan Simpan Gunung Jerai.

Sejak itu, ramai warganet yang membuat spekulasi bahawa wujud aktiviti pembalakan atau kuari di sana. Namun kerajaan negeri dalam kenyataan mereka menafikan semua tuduhan tersebut.

Terbaharu, Ahmad Zulqurnain Ghazalli, seorang P. Geol (Professional Geologist) dan pengarah urusan di Geoventure Solution Sdn Bhd telah memberi pandangan beliau mengenai kejadian alam yang terjadi di Kedah baru-baru ini.

Berikut adalah tulisan beliau mengenai banjir kilat dan fenomena kepala air yang berlaku di Hutan Simpan Gunung Jerai:

Tertarik untuk saya cuba menghadami sudut geologi kawasan berlakunya tragedi Gunung Jerai semalam. Saya kira sebagai seorang ahli geologi profesional mungkin saya mampu memberi sedikit input kepada masyarakat.

1. Secara umumnya batuan di Gunung Jerai terdiri daripada Batuan Granite dan Formasi Jerai. Formasi Jerai ini terdiri daripada batu syis dan kuartzit.

2. Sekarang kita lihat kepada geomorfologi kawasan (Rujuk gambar 1). Terdapat morfologi (bentuk muka bumi) di kawasan itu yang menunjukkan ianya merupakan kawasan Old Dormant Landslide.

Bahasa melayunya adalah “Tanah runtuh pendam-lama”. Tanah runtuh yang berlaku lama dahulu cuma kita dah tak nampak dengan jelas kerana dilitupi pokok dan tumbuhan. Untuk kawasan ini hasil-hasil desk study sahabat saya P. Geol GS Hairil Azwan di gambar 3 menunjukkan morfologi yang lebih jelas.

3. Sebenarnya bukan pertama kali Old Dormant Landslide menjadi antara punca berlakunya bencana di Malaysia. Umpamanya kes tanah runtuh di Amber Court, Genting Highland. Hasil kajian lapangan pasukan geologist kami di Geoventure Solution Sdn Bhd menujukkan Old Dormant Landslide turut menjadi faktor penyebab tanah runtuh selain daripada faktor-faktor lain.

4. Ramai juga yang tidak tahu sebenarnya banyak lagi lokasi Old Dormant Landslide di Malaysia. Bahkan seminggu sebelum mentor saya, arwah Prof Tajul Anuar Jamaluddin pergi menghadap ilahi. Sempat kami rancak merancang cadangan kajian berkenaan Old Dormant Landslide ini.

Di saat bencana geologi sebegini berlaku, pastinya ulasan dari arwah sangat dirindui. Al-Fatihah buat beliau.

5. Kembali kepada Gunung Jerai. Menarik apabila saya semak nota kuliah Prof. Madya Dr. Kamal Roslan Mohamed (UKM) yang menunjukkan di dalam peta semenangnya telah dinyatakan akan kewujudan tanah runtuh di kawasan tragedi (rujuk gambar 2). Yang warna kuning itu merupakan tanah runtuh yang telah dicerap dahulu. Ternyata tanah runtuh ini telah dikesan awal oleh pengkaji terdahulu.

6. Jadi secara asasnya. Kawasan ni sememangnya tidak stabil dari sudut geologinya.

7. Namun pastinya ada faktor pencetus berlakunya kejadian ini. Terlalu ramai yang telah berkongsi di laman sosial. Ianya kerana intensiti hujan turun mencurah-curah pada 18hb Ogos 2021 yang luar dari kebiasaan. (Rujuk gambar 4).

8. Ianya tiada kaitan dengan pembalakan. Elevation di kawasan yang dikatakan itu adalah 120m dari aras laut. Elevation puncak Old Dormant Landslide itu pula adalah 623m dari aras laut. Mana mungkin air naik ke atas bang. Posisi pun berbeza sisi dan lokasi yang jauh. (Rujuk gambar 1).

9. Namun semestinya kajian lebih menyeluruh perlu dilakukan oleh pihak berautoriti. Saya yakin pihak berwajib telah memulakan langkah kajian. Cuma desk study ini sekadar hasil kajian melalui imej satelit dan pembacaan saya.

10. Akhir sekali saya ingin merakamkan ucapan takziah kepada seluruh mangsa. Moga Allah SWT menjadikan asbab ujian ini untuk mengangkat martabat kita orang beriman.

Kerajaan negeri lapor tiada aktiviti pembalakan di Hutan Simpan Gunung Jerai. Klik pautan di bawah untuk membaca.

Kerajaan Negeri Lapor Tiada Aktiviti Pembalakan Di Hutan Simpan Gunung Jerai


Tiada Kaki, Hanya Ada Sebelah Tangan, Masih Boleh Berjaya Dalam Bisnes. Kami Kagum!

Dilahirkan cacat bukan alasan untuk tidak berusaha.

Kami kagum dengan lelaki bernama Gandirun dari Indonesia ini.

Beliau dilahirkan tanpa kaki dan hanya ada sebelah tangan. Tapi dengan tangan yang ada beliau mampu membuka perniagaan ukiran dan tukang kayu.

Jom tonton kisah Gandirun yang cekal dan tabah ini.

http://www.youtube.com/watch?v=AqGQNHRhdVs
”Meskipun tubuh saya cacat, saya harus bisa berguna untuk orang lain” – Gandirun

Kami rasa terinspirasi dengan kisah ini. Bagaimana dengan anda?


Tiada Kemajuan Didapati Sejak Lebih Dua Dekad, PM Pertimbang Semula Monopoli Touch n’ Go

Perdana Menteri, Datuk Seri Anwar Ibrahim memaklumkan bahawa beliau berjanji untuk memberi perhatian terhadap perkara yang dibangkitkan berkaitan Touch ‘n Go (TNG) termasuk isu monopoli.

Menerusi laporan Astro Awani, beliau telah ditanyakan soalan sama ada kerajaan berhasrat untuk menamatkan monopoli TNG menerusi sesi soal jawab bersama belia pada hari semalam.

Sehubungan itu, beliau telah menjawab dengan mengatakan syarikat tersebut telah beroperasi selama lebih dua dekad namun tiada perkembangan atau kemajuan yang menyakinkan dalam sistem itu.

Oleh itu, kerajaan mungkin pertimbang semula monopoli TNG. Malah, beliau turut memberi jaminan kerajaan akan terus melindungi hak bersuara rakyat selagi tidak menyentuh soal kaum serta agama dan memecah belahkan masyakat. Kerajaan juga tidak akan bertindak ke atas sesiapa pun kerana memberi pandangan.


‘Tiada Keperluan Isytihar Darurat Di Negara Ini’ – Yang di-Pertuan Agong

Dalam kenyataan media yang baharu dikeluarkan, KDYMM Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta’in Billah telah berkenan memperhalusi permohonan yang telah dipersembahkan oleh YAB Perdana Menteri Tan Sri Muhyiddin Yassin di majlis menghadap di Istana Abdul Aziz, Kuantan, Pahang pada Jumaat lalu (23 Oktober, 2020).

Permohonan tersebut ialah pelaksanaan Darurat Perkara 150(1) dan Pemasyhuran Ordinan Darurat (Kuasa-Kuasa Perlu 2020) menurut Perkara 150(2B) Perlembagaan Persekutuan untuk memerangi ancaman wabak COVID-19 di negara ini.

Setelah memperhalusi permohonan dan berbincang dengan Raja-Raja Melayu dan melihat situasi yang sedang dihadapi oleh negara, Al-Sultan Abdullah merasakan Kerajaan sekarang telah berjaya menangani wabak ini dengan baik dan berkesan.

KENYATAAN MEDIA ISTANA NEGARA pic.twitter.com/UQA2KvTEzv

— MAJLIS KESELAMATAN NEGARA JABATAN PERDANA MENTERI (@MKNJPM) October 25, 2020

Al-Sultan Abdullah berpendapat tiada keperluan buat masa ini untuk Seri Paduka Baginda mengisytiharkan darurat di negara ini atau mana-mana bahagian negara Malaysia.

Kendatipun begitu, Seri Paduka Baginda turut ingin mengingatkan ahli-ahli politik untuk memberhentikan segera segala politicking yang boleh menggangu kestabilan pemerintahan negara.

Seri Paduka Baginda menegaskan bahawa Belanjawan Negara 2021 yang akan dibentangkan di sidang Parlimen adalah amat penting kepada rakyat di dalam menangani wabak COVID-19 dan memulihkan ekonomi negara. Justeru, peruntukan kewangan amat diperlukan oleh petugas barisan hadapan bagi melancarkan tugas dan tanggungjawab mereka.

Sehubungan dengan itu, Seri Paduka Baginda menyeru seluruh rakyat, tanpa mengira latar belakang dan khususnya fahaman politik, mengenepikan segala perbezaan dan perbalahan untuk bersatu padu dan bersatu hati memainkan peranan masing-masing dalam membantu Kerajaan dan pihak-pihak berkuasa membendung wabak COVID-19 demi keselamatan diri dan kesejahteraan negara.

Berikut adalah beberapa berita lain yang mendapat perhatian netizen. Baca lagi pada pautan di bawah.

Sepantas Seminit, Penyelidik Singapura Hasilkan ‘Test Kit’ COVID-19 Dengan Hembus Nafas Sahaja

Dr Noor Hisham Buat Kemunculan Istimewa, Bantu BoboiBoy Tewaskan COVID-19

Bersih Luar Dalam, Gelagat Wartawan Basuh Kereta Dengan Tingkap Terbuka Buat Netizen Tertawa


Tiada Kereta Baharu Dan ‘Renovation’ Pejabat, Anwar Ibrahim Mahu Elak Bazir Duit Rakyat

Perdana Menteri Anwar Ibrahim mengisytiharkan tiada kereta rasmi baharu akan dibeli untuk kegunaannya dan tiada pengubahsuaian akan dilakukan di pejabatnya kerana setiap ringgit dana awam adalah penting, lapor Free Malaysia Today.

“Pembaziran mesti dielakkan dalam pentadbiran saya. Ini budaya baharu yang ingin dihidupkan.

“Fikirkan apa yang anda boleh simpan – RM100, RM1000, RM10,000 – yang boleh dikembalikan kepada orang yang lebih memerlukan. Saya bermula dengan komitmen untuk tidak mengambil gaji, tetapi apa yang penting ialah jangan membazirkan apa yang kita ada,” katanya.

“Ini adalah pesanan kepada semua ketua jabatan supaya ingat bahawa dalam keadaan sekarang kita harus memulakan budaya baharu. Jangan gunakan wang kerajaan untuk kemudahan kita sendiri,” katanya.

Anwar yang ditemui pemberita selepas majlis kesyukuran di masjid Ashabus Solihin di Sungai Long, Kajang berkata, semua wang kerajaan akan digunakan dengan sebaik-baiknya bagi mengelak pembaziran yang sering berlaku dalam kerajaan terdahulu.

Esok pagi jam 11 akan bermesyuarat bersama jabatan dan agensi kerajaan di Putrajaya yang akan memberi fokus soal kos sara hidup yang menekan rakyat.

— Anwar Ibrahim (@anwaribrahim) November 26, 2022

Tambah beliau lagi, satu pertemuan dengan jabatan dan agensi kerajaan di Putrajaya hari ini yang akan memberi tumpuan kepada mengurangkan kos sara hidup yang semakin meningkat. Beliau dijadual menghadiri mesyuarat khas Majlis Tindakan Sara Hidup Negara.

Terdahulu, Anwar Ibrahim yang diangkat sebagai Perdana Menteri Malaysia Ke-10 telah mengumumkan bahawa menangani kos sara hidup akan menjadi keutamaannya.

Beliau juga menyatakan bahawa tidak akan menerima gaji perdana menteri dan hanya akan menerima elaun yang dibayar kepada ahli Parlimen yang mana beliau merupakan Ahli Parlimen Tambun.


Tiada Kompromi Dan Tidak Pilih Kasih, Ketua Polis Bentong Tegaskan VVIP Pun Kena Patuh Undang-Undang

Polis Bentong tidak pilih kasih serta tidak akan berkompromi ke atas mana-mana individu yang melakukan kesalahan dalam menguatkuasakan undang-undang, lapor Harian Metro.

Beliau mengulas gambar sebuah kenderaan yang dipercayai milik Timbalan Speaker Dewan Undangan Negeri (Dun) Pahang yang menyalahi peraturan seperti yang tular dalam Facebook Kami Penduduk Bentong (Official) semalam.

Ketua Polis Daerah Bentong, Superintendan Zaiham Mohd Kahar berkata pihaknya akan menguatkuasakan undang-undang tanpa mengira status seseorang.

Kenyataan itu dikeluarkan selepas seorang netizen yang memuat naik gambar kenderaan tersebut mempersoalkan tindakan pihak berkuasa mengenai perkara terbabit.

Zaiham berkata Bahagian Siasatan dan Penguatkuasaan Trafik Daerah (BSPTD) Bentong akan mengambil tindakan sewajarnya atas kesalahan itu.

“Gambar itu menunjukkan kenderaan terbabit keluar dari simpang Golden Court, Jalan Tras Bentong ke jalan utama. Ia melakukan kesalahan, iaitu abai isyarat lalu lintas di mana dengan sengaja masuk di laluan ‘No Entry’.

“Kenderaan terbabit akan disaman di bawah Seksyen 79(2) Akta Pengangkutan Jalan (APJ) 1987,” katanya.

Beliau meminta agar orang awam agar tidak membuat sebarang spekulasi ke atas insiden itu dan polis tidak akan berkompromi ke atas mana-mana individu yang melakukan kesalahan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Tiada Kompromi, McLaren 620R Antara 21 Kereta Seludup Yang Dimusnahkan Kastam Filipina

Baru-baru ini, ramai peminat kereta berasa sedih setelah melihat beberapa gambar menunjukkan pelbagai jenama kereta mewah telah dimusnahkan dengan mengunakan sebuah jentolak.

Kejadian itu berlaku di Manila yang mana Biro Kastam Filipina (BOC) telah menghancurkan 21 buah kenderaan seludup bernilai P58.55 juta (RM4.9 juta) di hadapan pihak berkuasa dan media tempatan.

Tujuh buah kenderaan dari lokasi berbeza telah dikumpulkan dan dihancurkan di Kawasan Pelabuhan Biro Kastam, Manila. Sebuah McLaren 620R baru dan Hyundai Genesis terpakai dari Pelabuhan Kontena Antarabangsa Manila, beberapa buah kereta terpakai seperti Bentley Flying Spur, Porsche 911 C2S dan Mercedes-Benz SLK dari Pelabuhan Manila dan sebuah Lotus Elise terpakai dari Pelabuhan Subic.

Manakala 14 buah kereta Mitsubishi Jeep terpakai yang disita di Pelabuhan Cagayan de Oro turut dimusnahkan pada masa yang sama di Diamond Logistik di Baloy, Brgy. Tablon, Cagayan de Oro.

Kesemua kenderaan tersebut telah dieksport masuk ke dalam Filipina oleh pemilik yang berbeza dan disita dalam beberapa operasi yang berlainan dari tahun 2018 hingga tahun 2020.

Sebagai contoh, pada Julai 2020, model baru supercar McLaren 620R edisi terhad tersebut telah memasuki Filipina dengan diisytiharkan sebagai sebuah sport car Porsche Cayman.

Namun, pihak Pelabuhana Manila telah berkerjasama dengan Kumpulan Perkhidmatan Perisikan dan Penyiasatan Kastam (IG-CIIS) bagi menyita model Mclaren tersebut yang dianggarkan nilai sebenar sekitar Php33 juta (RM2.8 juta) tidak termasuk duti dan cukai.

Berita ini mendapat liputan ‘hangat’ di seluruh dunia, lebih-lebih lagi dari kalangan peminat kereta-kereta mewah dan eksotik. Rata-rata ramai orang mempersoalkan mengapa kerajaan Filipina sanggup menghancurkan kenderaan yang bernilai jutaan ringgit tersebut.

Orang ramai berpendapat bahawa pihak kerajaan boleh melelong kesemua kenderaan itu dan menggunakan wang hasil lelongan tersebut boleh digunakan untuk pembangunan negara Filipina.

Namun, jawapan yang diberikan oleh Biro Kastam Filipina sangat tegas dan selari dengan prinsip Presiden Rodrigo Roa Duterte di mana beliau mahu menghantar mesej yang jelas kepada penyeludup bahawa pihak pemerintah sangat serius dalam usaha membanteras sebarang aktiviti penyeludupan yang mahu mengelak pembayaran duti dan cukai kepada negara.

Ada juga sebahagian orang ramai yang bersetuju dengan tindakan menghancurkan kenderaan seludup tersebut kerana jika kenderaan itu dilelong, ada kemungkinan pihak penyeludup akan cuba membeli semula kenderaan yang disita dan menjual kembali kepada orang lain.

Difahamkan ini merupakan kali kedua pada tahun ini di mana pelbagai kenderaan seludup telah dihancurkan. Pada 9 Februari 2021 lalu, BOC juga telah memusnahkan 17 kenderaan bermotor dari MICP, Pelabuhan Cebu, dan Pelabuhan Manila.

Pada April lalu, pelbagai kereta supercar terdiri dari Ferrari 458 Italia, McLaren 720S dan Porsche 992 Carera telah disita setelah pemiliknya disyaki mengetuai sindiket kartel projek kerajaan Malaysia.

Ketua Sindiket Kartel Projek Kerajaan Ditahan, ‘Aset’ Bernilai RM148.2 Juta Disita

‘Instafamous’ Diburu Polis Gara-Gara Salah Guna Lampu Strob Untuk Elak Kesesakan Trafik


Tiada Kon Dan Tanda Amaran, Netizen Dakwa Kontraktor Abai Keselamatan Pengguna Lebuh Raya

Kadang-kala apabila kita memandu di lebuh raya, akan ada beberapa kawasan ditutup satu atau dua lorong bagi kerja-kerja pembaikkan jalan. Selalunya akan ada kon dan papan tanda berlampu meminta pemandu perlahankan kenderaan dan menukar lorong yang lebih selamat.

Bagaimanapun baru-baru ini seorang pengguna jalan raya merakam satu situasi di mana dia terpaksa menukar lorong ke kiri secara mengejut setelah mendapati ada beberapa lori di hadapannya tidak bergerak.

Perkongsian video Facebook Ahmad Shahir Arif itu telah mendapat pelbagai reaksi netizen, ramai yang mempersoalkan kenapa tiada kon sejauh beberapa ratus meter diletakkan untuk memberitahu kepada pengguna lorong kanan terdapat kerja-kerja pembaikan di hadapan mereka.

Ada beberapa netizen turut mendakwa mereka pernah ‘terkena’ situasi seperti ini di beberapa lokasi lain yang mana semua pengguna jalan raya terpaksa membrek kecemasan dan menukar lorong untuk mengelak daripada melanggar lori-lori yang ada di hadapan mereka.

Orang ramai berharap agar jabatan-jabatan kerajaan berkaitan dapat campur tangan dalam hal ini supaya para kontraktor tidak ambil mudah terhadap keselamatan pengguna lebuh raya.

Sementara itu netizen turut menyamakan situasi tersebut dengan kemalangan maut yang melibatkan tiga beranak yang merempuh sebuah lori yang ketika itu pemandu lelaki sedang menjalankan kerja pembaikan pembahagi jalan tengah dan berhenti di lorong paling kanan bagi meletakkan kon.

Pemandu lori yang terbabit dalam kemalangan sehingga mengakibatkan tiga sekeluarga maut di Kilometer 216 Lebuhraya Utara-Selatan (PLUS) arah utara berhampiran Jejantas Ayer Keroh telah direman tiga hari bermula Sabtu hingga Isnin (hari ini).

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Alibaba Catat Rekod Jualan Melebihi RM100 Bilion Sempena ‘Single’s Day’

Sekiranya anda seperti kami yang tertanya-tanya berapakah jumlah jualan yang berjaya diraih Alibaba sepanjang jualan 11.11, jawapannya adalah $25.3 bilion (~RM105.92 bilion).

Angka tertinggi yang pernah dicapai Alibaba sepanjang 24 jam beroperasi serta peningkatan sebanyak 40% berbanding jualan Singles’s Day pada tahun lepas. Individu yang paling gembira mengenai berita ini sudah pastinya Jack Ma setelah syarikat beliau berjaya mencapai target $25 bilion dalam satu hari.

Angka yang berjaya dicapai Alibaba ini bukan sahaja berjaya melepasi target yang diletakkan syarikat mereka, malah tidak mengejutkan bagi orang ramai memandangkan Alibaba berjaya memperoleh jualan sebanyak $5 bilion sejak 15 minit pertama promosi dibuka.

Tahniah kami ucapkan buat Jack Ma serta pasukannya atas hasil kerja keras membangukan Alibaba. Kejayaan yang berjaya dicapai ini bukanlah overnight success sebaliknya hasil usaha keras membangunkan syarikat sejak dua dekad yang lalu.

#Double11 2017: As of 24:00, total GMV has exceeded RMB168.2 billion – more than USD25.3 billion. Mobile GMV: 90%. pic.twitter.com/Kfm3dhNNdw

— Alibaba Group (@AlibabaGroup) November 11, 2017

Persoalannya? Mampukah Alibaba memecah rekod Single’s Day pada tahun hadapan seperti yang dilakukan pada tahun ini.

Baca lagi: 8 Perkara Tentang Jack Ma Pengasas Ali Baba Yang Boleh Diteladani


Tiada Kuarantin Wajib, Thailand Bakal Buka Phuket Untuk Pelancong Yang Sudah Divaksin Mulai Julai

Thailand bercadang untuk mengecualikan kuarantin wajib terhadap pelancong asing yang sudah divaksin apabila tiba di pulau peranginan Phuket, bermula 1 Julai bagi menghidupkan kembali industri pelancongan yang terjejas teruk akibat pandemik COVID-19.

Sebagai persiapan untuk pembukaan semula itu, Menteri Pelancongan dan Sukan Thailand Phiphat Ratchakitprakarn berkata sekurang-kurangnya 70 peratus daripada penduduk di pulau itu akan diberi suntikan vaksin.

Inisiatif ‘Phuket Tourism Sandbox’ yang dicadangkan oleh Lembaga Pelancongan Thailand (TAT) akan menjadi pembukaan semula pertama untuk pelancong yang divaksin sebelum diperluaskan ke destinasi pelancongan lain seperti Koh Samui, Pattaya, Chiang Mai dan Krabi.

Menurut Perdana Menteri Prayuth Chan-o-cha yang mempengerusikan mesyuarat Pusat Pentadbiran Situasi Ekonomi (CESA) telah meluluskan inisiatif ‘Phuket Tourism Sandbox’ dan mengarahkan TAT untuk membincangkan rancangan itu dengan gabenor Phuket dan Pusat Pentadbiran Situasi COVID-19 (CCSA) sebelum melaksanakannya.

Tambahnya, pelancong yang divaksin dan diuji negatif COVID-19 boleh mengunjungi Phuket tanpa perlu menjalani kuarantin. Inisiatif ‘Phuket Tourism Sandbox’ itu kini sedang menunggu persetujuan Kabinet.

Apabila diluluskan, pulau peranginan itu akan dibuka semula tiga bulan awal berbanding wilayah lain. Thailand merancang untuk membuka semula pintunya kepada pelancong asing yang sudah divaksin tanpa perlu dikuarantin pada Oktober.

Sementara itu, kami kongsikan beberapa destinasi di Thailand yang mungkin menarik minat anda kunjungi selepas pandemik berakhir.

Lihat Lokasi Awesome Di Pattaya, Thailand Yang Ramai Tidak Tahu

Ini Senarai Makanan Halal Yang Anda Boleh Cuba Di 7-Eleven Thailand

Ini Sebab Mengapa Wujudnya Kampung Jawa Di Bangkok, Thailand


Tiada Lagi Akses Maybank2u Bagi Smartphone ‘Jailbreak’ Dan ‘Root’ Bermula Esok

Maybank sememangnya menjadi antara bank yang paling advanced apabila menyebut tentang security. Terbaru, pihak Maybank telah mengeluarkan arahan dimana Maybank2u akan menghalang mana-mana smartphone yang sudah ‘jailbreak‘ atau ‘root‘ mengakses aplikasi mereka.

Jika anda seorang yang ‘rajin’ mengubah setting smartphone anda, dua terma ini mungkin tidak asing bagi anda. Jailbreak atau root sering digunakan buat mereka yang ingin mendapatkan akses yang lebih daripada smartphone mereka seperti mengakses aplikasi terlarang, mengubah clock speed serta install custom ROM.

Berdasarkan arahan daripada Maybank, undang-undang terbaru ini bakal dikuatkuasakan bermula 4 Mac 2017 secara serentak buat smartphone Android dan iOS. Penguatkuasaan ini dibuat bagi mengelakkan Maybank2u daripada digodam atau mengelakkan daripada sebarang masalah yang tidak diingini.

We will no longer allow Jailbroken/Rooted phones to access #M2U App starting 4 March. Info: https://t.co/uDBvpQG9qH pic.twitter.com/UfAPGPg8Ug

Buat anda yang tidak mengubah sebarang advanced settings pada smartphone anda, anda masih boleh gunakan aplikasi Maybank2u ini seperti biasa. Kami harap penerangan artikel ini dapat mengelakkan anda atau mungkin rakan anda yang terlibat dengan penggunaan smartphone ‘jailbreak‘ atau ‘root‘ tidak tersangkut menggunakan Maybank2u disaat kecemasan.


Tiada Lagi Alasan Untuk Lewat Ke Tempat Kerja Dengan Snorelax

Daripada namanya, aplikasi ini bukanlah aplikasi untuk membantu masalah mereka yang mengalami masalah berdengkur, apatah lagi membantu untuk mendapatkan seekor Pokemon yang juga mempunyai nama yang hampir sama.

Aplikasi Snorelax yang dibangunkan oleh pembangun dari Belanda ini membolehkan pengguna bangun daripada tidur apabila ia mengesan kesesakan jalan raya. Contohnya, jika anda sering tentukan waktu bangun anda setiap hari pada pukul 6 pagi, aplikasi ini bakal menggerakkan anda lebih awal apabila mendapati terdapat kesesakan lalu lintas. Cool bukan?

Anda juga akan diberi info lokasi dimana berlaku kesesakan lalu lintas bagi membolehkan anda melalui jalan altenatif yang lebih cepat. Antara yang menarik mengenai aplikasi ini pastinya UI atau antaramuka yang sangat membantu moden dan minimal.

Setakat ini Malaysia masih belum mendapat akses kepada aplikasi ini. Pengguna lebih memihak untuk mencuba aplikasi ini di sekitar Eropah berikutan sistem pengangkutan yang lebih sistematik. Dua harapan kami mengenai aplikasi kami adalah menyediakan pilihan platform khususnya buat pengguna Android. Kami juga mengharapkan Snorelax turut menyokong map Asia Tenggara.

Buat masa sekarang aplikasi Snorelax cuma dibangunkan khas buat iOS dengan harga penjualan $1.99. Harga yang sangat berpatutan untuk sebuah aplikasi telefon pintar meskipun memberikan kesan penggunanya untuk lebih produktif. Kami harap pembangun aplikasi ini turut menyediakan pilihan buat platform Android.

Dengan adanya aplikasi ini, kemungkinan alasan-alasan seperti jalan jam, hujan dan sebagainya tidak lagi sesuai untuk digunakan. Bos anda mungkin antara individu yang paling gembira apabila aplikasi ini mula dilancarkan buat pasaran Malaysia.


Tiada Lagi Bagasi Percuma Untuk Tiket Penerbangan Termurah Malaysia Airlines

Sebelum ini, AirAsia dan Malindo Air tidak lagi menyediakan daftar masuk bagasi percuma untuk tiket penerbangan termurah. Kini Malaysia Airlines pula melakukan perkara yang sama untuk semua penerbangan domestik dan antarabangsa kecuali penerbangan ke Madinah dan Jeddah.

Menurut jadual yang dipaparkan di bawah, penerbangan domestik kelas Economy Lite kini tidak lagi menerima bagasi daftar masuk percuma, manakala penerbangan antarabangsa untuk kelas Economy Promo hanya menawarkan bagasi daftar masuk 20kg sahaja. Maklumat tambahan, penerbangan kelas ekonomi masih lagi boleh membawa “hand carry” percuma 7kg.

Rombakan yang dilakukan ini akan berkuatkuasa untuk tempahan bermula dari 8 April dan yang seterusnya. Jadi, anda dinasihatkan untuk memeriksa terlebih dahulu maklumat bagasi daftar masuk anda sekiranya memilih kelas Ekonomi untuk penerbangan domestik dan antarabangsa.

Manakala untuk ahli Enrich pula, mereka tidak perlu risau akan rombakan yang dilakukan ini kerana masih lagi menerima bagasi daftar masuk tambahan secara percuma.


Tiada Lagi Barangan Tiruan ‘Supreme’ Di Itali Selepas Ini

Supreme telah memenangi kes mereka terhadap barangan tiruan jenama berkenaan yang dijual secara terbuka di Itali selama ini. Menurut laporan Wait Fashion, sebanyak 120,000 produk telah dirampas oleh pihak berkuasa Italy.

Rampasan ini turut sama dijalankan di negara berdekatan Itali seperti San Marino. Supreme berdepan masalah di Itali kerana syarikat yang tidak langsung mempunyai hubungan dengan Supreme, Supreme Barletta a.k.a Supreme Italia ini bebas menjual Supreme tiruan di Itali.

Pengasas Supreme, James Jebbia tidak mempunyai hak kepada nama ‘Supreme’ dan disebabkan itu Jebbia mempunyai masalah untuk menghalang Supreme Barletta dari terus beroperasi di Itali. Tetapi disebabkan kolaborasi Supreme x Loius Vuitton tahun lalu, nama jenama Supreme semakin naik di Eropah dan memudahkan urusan James untuk menutup operasi Supreme Barletta di Itali.

Supreme Barletta sedikit sebanyak mengelirukan peminat fesyen yang mungkin baru mahu mengenali jenama Supreme ini. Harga yang ditawarkan Supreme Barletta bukannya murah dan disebabkan itu ramai yang menganggap Supreme Barletta ini adalah tulen dan dari Supreme USA.

Buat masa ini, tiada butik rasmi Supreme di Itali dan menurut laporan, Supreme ingin membuka lebih banyak butik rasmi Supreme di Eropah. Dengan berita ini, kemungkinan besar butik terbaru Supreme di Itali akan dibuka di sana.


Tiada Lagi Bayaran Tunai, PUSPAKOM Hanya Terima Transaksi ‘Cashless’ Sepenuhnya Mulai 1 Julai 2022

Mulai 1 Julai nanti, kesemua 54 pusat pemeriksaan PUSPAKOM di seluruh negara akan beralih ke urus niaga pembayaran tanpa tunai sepenuhnya bagi bayaran untuk semua jenis pemeriksaan kenderaan.

Peralihan kepada transaksi urus niaga tanpa tunai ini dilihat dapat menjimatkan masa, selain lebih selamat dan selaras dengan aspirasi PUSPAKOM untuk mendigitalisasikan sepenuhnya urusan di PUSPAKOM.

Pelanggan mempunyai pelbagai pilihan bayaran secara dalam talian, sama ada menggunakan e-dompet seperti Puspakom e-Wallet, Maybank QRPAY, GrabPay, Touch ‘n Go eWallet, Boost, WeChat Pay dan Alipay.

Manakala bagi pengguna kad pula, Puspakom menerima kad debit atau kad kredit yang mempunyai MasterCard dan Visa.

“Data menunjukkan lebih 90% pelanggan PUSPAKOM kini menggunakan kaedah transaksi tanpa tunai di semua cawangan kami.

“Ini jelas menunjukkan kaedah pembayaran tanpa tunai ini menjadi pilihan kerana ia lebih mudah dan cepat. Di waktu pandemik seperti sekarang, ia juga lebih selamat dari segi kebersihan,” petik kenyataan rasmi daripada Facebook Puspakom.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini PPDM mahu mengurangkan pemeriksaan PUSPAKOM untuk lori dan bas menjadi sekali setahun. Baca lebih lanjut melalui pautan di bawah.

Mahu Selaraskan Lesen Motosikal Untuk Semua Kelas, Usul PPDM Cetus Pertikaian Netizen

Turun Padang Tanpa Pengetahuan, Menteri Luah Rasa Kecewa Dengan ‘Sistem Kuno’ JPJ


Tiada Lagi Caj 50 Sen Bagi Tambah Nilai Touch ‘N Go Di Shell Malaysia

Setiap kali ingin menambah nilai Touch ‘N Go, pastinya caj 50 sen antara yang bakal dikenakan. Hal ini sedikit sebanyak menimbul tanda tanya pengguna memandangkan Touch ‘N Go merupakan satu-satunya penyedia khidmat pandu lalu di tol PLUS.

Terbaharu, Shell Malaysia telah mengumumkan untuk menghapuskan caj 50 sen bagi setiap tambah nilai Touch ‘N Go di semua 27 stesen minyak sepanjang Lebuhraya Utara Selatan.

Menurut Pengarah Urusan Shell Malaysia dan Shell Timur Sdn Bhd, Shairan Huzani Husain, inisiatif terbaru yang dibuat Shell Malaysia ini dijalankan bertujuan untuk mengurangkan beban para pengguna lebuh raya.

Nampaknya selepas ini mungkin anda boleh rancang perjalanan anda untuk tambah nilai Touch ‘N Go di 27 stesen terpilih sepanjang lebuh raya.

Shell baru-baru ini telah menjalankan kempen bagi merebut ganjaran ekstra dengan Bonuslink. Turut dikongsikan, tandas unik stesen Shell ini yang berjaya mendapat lebih 3 juta penonton di YouTube.

Isi Minyak Di Shell Dan Rebut Ganjaran Ekstra Dengan BonusLink!

Tandas Stesen Shell Ini Mendapat Tarikan Lebih 3 Juta Penonton Di Youtube


Tiada Lagi ‘Caj Tersembunyi’ Apabila Membeli Tiket Penerbangan

Ini pastinya berita baik buat anda yang gemar melancong dalam dan luar negara. Kini, tiada lagi caj tersembunyi akan dikenakan kepada anda jika anda membeli tiket penerbangan mulai 1 jun 2019 ini.

Sebelum ini, setiap kali anda membeli tiket penerbangan pasti akan dikenakan caj perkhidmatan, cukai dan pelbagai lagi caj yang tersembunyi. Suruhanjaya Penerbangan Malaysia telah meminda Kod Perlindungan Pengguna Penerbangan Malaysia 2016 bertujuan menghapuskan caj tersembunyi seperti caj pembayaran kad dan yuran pentadbiran.

Malah, Syarikat penerbangan juga perlu mendedahkan harga muktamad tiket penerbangan bagi tujuan pengiklanan dan juga sewaktu pembelian tiket.Melalui peraturan baru ini juga akan mengembalikan tiket penerbangan untuk penumpang yang tidak dapat membuat penerbangan dalam tempoh 30 hari dari permintaan dibuat.

Lantaran itu, anda kini boleh membeli tiket tanpa perlu risau caj tersembunyi dan melancong ke destinasi pilihan anda.


Tiada Lagi Char Koay Teow ‘Legend’ Di Jalan Siam Selepas Ini

Ianya satu berita sedih buat warga Pulau Pinang terutamanya. Char Koay Teow terkenal di Jalan Siam, Pulau Pinang bakal ditutup buat selamanya.

Pemilik gerai char koay teow bergerak berkenaan, Tan Chooi Hong gerai berkenaan ketika ini sudah tidak beroperasi sejak Februari yang lalu kerana sakit atas faktor usia. Di usia 77 tahun, beliau sebelum ini meneruskan perniagaan yang sudah berpuluh tahun lamanya bersama anaknya, Kean Huat yang berusia lingkungan 50-an.

This man serves 6 char koayteows in 5 mins, he works from 3 to 8pm everyday without break 1 food= RM5.5 For a day he gets around RM1,980 For a month (26d) around RM51,480 or Rp181,500,000 Wow! Fascinating!😲 pict was tken by ko @estevantrasun #visitmalaysia #penang #koayteow #food #wisatakuliner

A post shared by  Billy Marcelino Wongkar (@billywongkar) on Jul 24, 2015 at 2:46am PDT

Sejak tahun lalu, kedai Uncle Tan dibanjiri pelanggan apabila gerai char koay teow beliau tersenarai di tangga ke-14 daripada senarai 50 terbaik World Street Food Congress.

Pelanggan Uncle Tan juga datang dari seluruh pelusuk dunia yang ingin mencuba char koay teow yang masih dimasak menggunakan cara traditional, digoreng dengan arang batu.

So we were one of the first few in line since uncle arrived and we still waited over an hour for the #famous Siam road #charkuehteow!! Definitely good but was it worth the wait? #penang #penangfood #foodie

A post shared by  Damien Lim | Dj taKa (@taka.my) on Jun 10, 2017 at 6:01pm PDT

Ada yang sanggup menunggu berjam-jam lamanya hanya untuk merasa sepinggan char koay teow ini. Pada mulanya ramai yang beranggapan gerai ini akan terus berhenti beroperasi. Tidak, ianya cuma akan berpindah masuk ke kopitiam berdekatan lokasi asalnya supaya lebih selesa untuk Uncle Tan serta pelanggannya.

Uncle Tan akan kembali berniaga pertengahan bulan Jun ini. Nampaknya masih ramai yang masih belum bersedia untuk Uncle Tan bersara.


Tiada Lagi ‘Dongle’ Percuma Untuk Setiap Model iPhone Baharu

Jika anda masih ingat mengenai produk aksesori paling laris dari Apple, dongle fon telinga 3.5mm nampaknya tidak tersenarai di dalam senarai aksesori percuma untuk setiap pembelian iPhone XS, iPhone XS Max dan iPhone XR.

Namun pembeli tidak perlu risau kerana anda masih boleh membeli dongle tersebut di laman web Apple atau di stor Apple dengan harga USD9 (+-RM38). Seperti kita ketahui Apple mula memperkenalkan keluaran iPhone tanpa audio jack pada pengeluran iPhone 7 atas sebab ingin mengetengahkan idea untuk menikmati muzik dengan teknologi tanpa wayar.

Dikhabarkan juga dongle tidak disediakan untuk iPhone 8 keluaran baharu. Pasti selepas ini dongle fon telinga 3.5mm akan menjadi produk dengan permintaan tinggi di laman web dan juga stor.

Pengguna boleh layari laman web Apple untuk mengetahui spesifikasi penuh menegenai barisan iPhone terbaharu.


Alibaba Sedia Untuk Melabur Ke Dalam Syarikat Grab

Jika pada bulan lalu Grab berjaya menjadi pemegang saham terbesar Uber Asia Tenggara, lain pula ceritanya pada bulan ini dimana Alibaba berminat untuk dapatkan Grab.

Berdasarkan laporan daripada TechCrunch, Grab kini dinilai pada harga $6 bilion (~RM23.20 bilion) pernah menjadi sasaran Alibaba sebelum ini sebelum syarikat e-commerce ini beralih untuk melabur kepada syarikat Tokopedia.

Mengulas mengenai kerjasama Alibaba dan Grab, wakil Alibaba turut menekankan orang ramai untuk tidak percaya kepada ura-ura memandangkan perjanjian diantara kedua-dua syarikat ini masih lagi belum termeterai.

Selain Alibaba, Tencent dikatakan antara yang berminat untuk melabur di dalam syarikat Grab dalam usaha untuk memberi saingan yang lebih sengit buat Go-Jek untuk pasaran Indonesia.

Berdasarkan laporan daripada Google, ekonomi di Asia Tenggara dijangkakan bakal berkembang menjadi $200 bilion (RM773.20 bilion) menjelang 2025. Setakat tahun 2017, ekonomi Asia Tenggara telahpun mencapai $50 bilion (RM193.30 bilion). Sama-sama kita nantikan kehebatan syarikat teknologi Asia dalam memberi saingan bersama syarikat-syarikat yang berpengkalan di Amerika Syarikat.


Tiada Lagi Gaya Rambut Ala ‘Wolverine’, KJ Kembali Ke Pejabat Dengan Penampilan Lebih Kemas

Pengumuman barisan jemaah menteri yang baru oleh Perdana Menteri Tan Sri Muhyiddin Mohd Yassin pada semalam menerima reaksi pelbagai daripada rakyat Malaysia.

Antara yang paling mencuri tumpuan sudah pastinya kembalinya bekas menteri belia dan sukan kita sebelum ini , Khairy Jamaluddin sebagai Menteri Sains, Teknologi dan Inovasi.

Beliau yang berehat panjang selepas tidak menganggotai kabinet perdana menteri ketujuh sebelum ini bagaimanapun ‘dilihat’ bersedia untuk kembali berkhidmat kepada rakyat Malaysia selepas hampir dua tahun.

Perkara itu dapat dilihat melalui satu perkongsian yang dibuat di Insta story miliknya awal pagi ini apabila dia memuat naik dua keping gambar yang menunjukkan perubahan gaya rambutnya.

KJ yang sebelum ini sinonim dengan gaya rambut panjangnya sejak pasca Pilihan Raya Umum ke 14 yang lalu dilihat memotong rambutnya selepas diumumkan sebagai salah seorang menteri kabinet pada semalam.

Dalam perkongsian kedua, KJ memuat naik selfie-nya bersama gaya rambut baharu yang lebih pendek dan kemas berbanding sebelum ini.

Walaupun tidak meletakkan sebarang kapsyen bersama kiriman tersebut, namun kita sudah pastinya dapat membayangkan potongan rambut itu dilakukan bersempena kembalinya beliau sebagai salah seorang menteri yang baru diumumkan pada semalam.

KJ sebelum ini juga pernah mencuri tumpuan netizen pada tahun lalu selepas tampil dengan imej penuh maskulin dan berambut panjang ketika menjadi ‘cover’ untuk majalah Unreserved.

Baca perkongsian kami sebelum ini mengenai senarai penuh kabinet dan jemaah menteri yang baru diumumkan pada semalam oleh Perdana Menteri Tan Sri Muhyiddin Yassin. Klik pautan untuk membaca.

Tan Sri Muhyiddin Yassin Umum Senarai Penuh Menteri Kabinet Baharu Malaysia

Muhyiddin Yassin Dilantik Perdana Menteri Ke-8


Tiada Lagi Hukuman Mati Mandatori Di Malaysia

Tiada lagi hukuman mati mandatori di Malaysia selepas kerajaan bersetuju untuk memansuhkan hukuman tersebut dan digantikan dengan hukuman lain mengikut budi bicara Mahkamah.

Dalam satu kenyataan yang dikeluarkan oleh Jabatan Perdana Menteri, keputusan ini dicapai susulan pembentangan Laporan Kajian Hukuman Gantian
Terhadap Hukuman Mati Mandatori oleh Menteri di Jabatan Perdana Menteri
(Parlimen dan Undang-Undang), YB Dato Sri Dr. Haji Wan Junaidi bin Tuanku
Jaafar, dalam Mesyuarat Jemaah Menteri pada 8 Jun 2022.

“Kerajaan telah bersetuju untuk memansuhkan hukuman mati mandatori di negara ini dengan hukuman gantian tertakluk budi bicara Mahkamah,” kata kenyataan tersebut.

PEMANSUHAN HUKUMAN MATI MANDATORI DI MALAYSIA#peguamnegara@jpmgov_#hukuman#matimandatori#mahkamah#bheuujpm#jpm#KeluargaMalaysia pic.twitter.com/DjvTkUbYz9

— Wan Junaidi Tuanku Jaafar_Official (@dswjtj) June 10, 2022

Pihak kerajaan juga menerima dan mengambil maklum cadangan Jawatankuasa Khas Hukuman Gantian Terhadap Hukuman Mati Mandatori yang diketuai oleh Mantan Ketua Hakim Negara, Y.Bhg Tun Richard Malanjum dan dianggotai oleh pakar-pakar dalam bidang perundangan seperti bekas Hakim Besar Malaya, bekas Peguam Cara Negara, pengamal undang-undang, pensyarah undang-undang daripada Institusi Pengajian Awam terkemuka dan pakar kajian jenayah (criminologist).

Kini terdapat 11 kesalahan yang membawa hukuman mati mandatori, satu (1) kesalahan di bawah seksyen 39B Akta Dadah Berbahaya 1952 [Akta 234] dan 22 kesalahan yang membawa hukuman mati tetapi dengan budi bicara Mahkamah.

“Keputusan berkaitan perkara ini menunjukkan keutamaan Kerajaan untuk memastikan hak semua pihak adalah terpelihara dan terjamin sekali gus mencerminkan ketelusan barisan kepimpinan negara ini dalam menambahbaik sistem keadilan jenayah negara yang serba dinamik,” kata Wan Junaidi.

8 hukuman mati paling kejam pernah dijalankan dalam sejarah. Rujuk pautan di bawah untuk membaca.

8 Hukuman Mati Paling Kejam Pernah Dijalankan Dalam Sejarah

Wartawan Dedah Kisah Belakang Tabir Penjenayah Botak Chin Sewaktu Di Penjara

Kisah Banduan Akhir Ke Tali Gantung Yang Pasti Buat Anda Insaf


Tiada Lagi Jualan Rokok Di Restoran Pelita

Bagi menyambut baik usaha kerajaan yang telah menetapkan larangan merokok di premis kedai makan, pemilik restoran nasi kandar Pelita telah menghentikan penjualan rokok di semua kaunter rangkaian restorannya di seluruh negara.

Menurut Pengarah Eksekutif Pelita, Datuk KK Sihabutheen berkata sepatutnya pemberhentian penjualan rokok di 28 buah cawangan restoran nasi kandar itu dibuat bermula pertengahan tahun depan berikutan pihaknya masih mempunyai kontrak bersama pihak pembekal rokok tetapi pihak pembekal bersetuju untuk menamatkan kontrak lebih awal.

Ini merupakan satu inisiatif yang baik dilakukan oleh pengusaha kedai makan dimana tidak lagi menjual rokok di premis kedai makan mereka. Malah, bagi merealisasikan satu kawasan bebas daripada asap rokok memerlukan bantuan dari ramai pihak.


Tiada Lagi Kandungan Lucah Di Tumblr Bermula Hari Ini

Mula dibangunkan pada tahun 2007 sebagai laman media sosial untuk orang ramai berkongsi perkara positif, laman ini nampaknya semakin menjadi medium untuk memaparkan bahan lucah.

Lebih parah, pornografi melibatkan kanak kanak antara yang dikongsikan pada platform ini dimana aplikasi ini telah dibuang daripada App Store.

Melihat kepada bilangan akaun yang berkongsi mengenai pornografi yang sekaligus membuatkan laman media sosial in jauh tersasar daripada tujuan asalnya, Tumblr telah mengumumkan mereka bakal menyekat kesemua bahan lucah yang tersebar di platform ini.

Bersempena dengan tarikh 17 Disember iaitu hari ini, Tumblr secara rasminya telah menghalang gambar dan video berunsur lucah di dalam platform ini. Usaha ini dibuat bagi ‘membersihkan’ semula platform ini selepas semakin diingati sebagai laman menonton bahan lucah.

#RealDeal. Nak dapatkan handphone power 8GB RAM + 128GB Storage? Jom tonton video ini.


Tiada Lagi Keserasian Sebab Utama Naza Italia Tamatkan Kerjasama Dengan Ferrari

Pada hari semalam seluruh pemain dan peminat industri automotif tempatan dikejutkan dengan berita Ferrari menamatkan kerjasama dengan Naza Italia selepas hampir 15 tahun syarikat Malaysia itu mengukuhkan lagi jualan dan penjenamaan supercar Itali itu.

Dalam kenyataan rasmi daripada pihak Kumpulan Automotif NAZA, ketidakserasian strategi Kumpulan NAZA berbanding kehendak bisnes Ferrari S.p.A (Ferrari) merupakan sebab utama penamatan kerjasama sebagai pengedar rasmi tunggal jenama kereta mewah Itali berkenaan menerusi Ferrari Malaysia.

“Kumpulan NAZA telah mengkaji semula bisnes automotif kami termasuk mengenalpasti jenama yang bersesuaian bagi memantapkan bisnes automotif NAZA.

“Keputusan ini tepat pada waktunya dan membuka ruang untuk NAZA memberi tumpuan kepada jenama lain di bawah bisnes automotif. Langkah ini bakal membolehkan NAZA memperuntukkan sumber perniagaan kepada jenama lain yang telah dikenalpasti dalam strategi bisnes automotif NAZA. NAZA akan terus memberi sokongan kepada Ferrari untuk memudahkan segala proses peralihan menjelang April 2023.

“Kami ingin merakamkan penghargaan kepada Ferrari atas hubungan perniagaan yang sekian lama terjalin. Semoga jenama Ferrari terus mencapai kejayaan,” petik kenyataan rasmi Kumpulan Automotif NAZA.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Tiada Lagi Kompromi, Penjaja Di Lampu Isyarat Bakal Dikenakan Denda Sehingga RM2,000

Sejak beberapa tahun terakhir ini, sering kali kita semua pengguna jalan raya melihat penjaja memilih untuk menjual makanan atau minuman di persimpangan lampu isyarat. Masa menunggu lampu isyarat bertukar daripada merah ke hijau antara yang digunakan penjaja menjalankan jual beli antara pengguna jalan raya.

Dalam pada itu, situasi ini mungkin tidak lagi berulang selepas ini berikutan kenyataan Jabatan Pengangkutan Jalan (JPJ) Perak akan terus mengenakan tindakan terhadap penjaja di bahu jalan di persimpangan lampu isyarat di negeri tersebut.

Menurut pengarah JPJ Perak, Mohammad Yusoff Abustan, tindakan yang bakal diambil bukan bertujuan untuk menyekat sumber rezeki mana-mana pihak sebaliknya ia menyalahi peraturan serta mengundang bahaya kepada mereka dan pengguna jalan raya lain sendiri.

“Berniaga di tempat berbahaya terutama di rezab jalan boleh mengundang kecelakaan dan nahas. Selama ini hanya tindakan advokasi diambil, namun kita akan laksanakan penguatkuasaan dalam waktu yang terdekat ini.” katanya ketika ditemui pada Ops Bersepadu Kenderaan Perdagangan Bil. 1/2022 di Plaza Tol Ipoh (U), PLUS arah selatan.

Dimaklumkan tiada lagi kompromi antara JPJ dan penjaja di mana tindakan perundangan terus kepada penjaja yang berniaga di persimpangan lampu isyarat akan diambil. Denda sehingga RM2,000 atau penjara sehingga 6 bulan sekiranya disabitkan kesalahan antara yang bakal dikenakan.

Difahamkan, ini bukanlah pertama kali amaran ini disebutkan. Malah, sekitar 215 penjaja di lampu isyarat telah disaman pihak penguasa sepanjang Januari lalu dalam memberi pengajaran kepada pihak yang terlibat.

Tular pada minggu ini apabila iklan pengguna Facebook ini menjadi perhatian netizen selepas sedia menjual Yamaha 125zr yang didakwa ‘rare’ dengan harga mencecah RM95,000.

‘Simpan Tak Rugi Jual Tak Kaya’, Yamaha 125zr Ini Diiklankan Dengan Harga Mencecah RM95,000

Kecewa Bekas Teman Wanita Mempunyai Kekasih Baru, Lelaki Di Perlis Ini Nekad Bakar Diri Sendiri

Ini Sebab Mengapa Papan Tanda Family Mart Di Cameron Highlands Hanya Berwarna Hitam Putih


Tiada Lagi Monopoli TNG, Lebuhraya Bakal Menyokong Pembayaran Kad Bank Menjelang September Kelak

Kita baru sahaja mendengar berita berkenaan pengguna boleh membuat pembayaran berasaskan kad ATM untuk pengangkutan awam nanti. Rata-ratanya pengguna yang menyambut baik dengan inisiatif tersebut.

Terbaharu, Menteri Kerja Raya, Alexander Nanta Linggi kini mengumumkan beberapa lebuhraya akan melaksanakan sistem pembayaran terbuka untuk plaza tol menjelang pada September 2023.

Selaras dengan itu, antara lebuhraya yang akan terlibat adalah Lebuhraya Sungai Besi, Lebuhraya Baru Pantai, Lebuhraya bertingkat Ampang – Kuala Lumpur, Lebuhraya Koridor Gunthrie serta Jambatan Pulau Pinang.

Dengan langkah ini, pengguna boleh menggunakan kad debit dan juga kad kredit untuk tujuan pembayaran tol, selain daripada penggunaan kad Touch n Go sedia ada. Malah, jika pengguna tidak mempunyai baki kad TNG yang secukupnya juga boleh menggunakan alternatif kad ATM untuk pembayaran dengan mudah.

Difahamkan pelaksanaan sistem pembayaran terbuka (open payment system) itu adalah inisiatif awal dalam peralihan ke arah sistem Multi Lane Fast Flow (MLFF) yang giat diusahakan. Selain bakal dilakasanakan di kesemua lebuh raya di Malaysia, ia juga dapat menghalang monopoli Touch ‘n Go.


Tiada Lagi Panggilan Dan Mesej ‘Private Number’ Kepada Pengguna Mulai Julai Ini

Kita sedia maklum terdapat beberapa penyedia yang menawarkan khidmat sembunyikan nombor panggilan atau lebih dikenali sebagai “Private Number”. Dengan penawaran servis ini, timbullah kegiatan panggilan scammer yang kian berleluasa pada saban hari.

Sehubungan itu, pihak Suruhanjaya Komunikasi dan Multimedia mengingatkan yang mana aktiviti menyembunyikan nombor pemanggil adalah tidak dibenarkan. Hal ini melainkan menerima permintaan daripada agensi penguatkuasaan undang-undang. Ini meliputi semua panggilan dan penghantaran SMS.

Penyediaan perkhidmatan CLIR (Calling Line Identification Restriction) atau “Private Number” ini yang ditawarkan sebagai perkhidmatan nilai tambah kepada pelan telekomunikasi sedia ada adalah bercanggah dengan peruntukan akta.

Justeru itu, SKMM memberikan masa sehingga selewat-lewatnya 30 Jun 2023 dalam menghentikan penawaran perkhidmatan sedemikian. Mereka yang masih berdegil boleh disabitkan hukuman yang diperuntukkan di bawah AKM 1998.


Tiada Lagi Pemeriksaan Keselamatan Secara Manual Di KLIA Dan KLIA2 Menjelang 2019

Pemeriksaan keselamatan di Lapangan Terbang Antarabangsa Kuala Lumpur (KLIA & KLIA2) bakal mengalami transformasi menjelang pertengahan 2019. Hal ini telah disahkan oleh Menteri Pengangkutan, Anthony Loke baru-baru ini.

Menurut kenyataan beliau, Malaysia Airports Holding Berhad (MAHB) akan menggantikan pemeriksaan keselamatan secara manual yang memerlukan pegawai keselamatan untuk meraba penumpang kepada penggunaan mesin x-ray dan pengimbas di setiap terminal pemeriksaan keselamatan.

Teknologi ini bukanlah yang pertama digunakan di dunia tetapi lapangan terbang di Amerika Syarikat terlebih dahulu telah menggunakan kemudahan ini.

Kecanggihan dan keberkesanan teknologi ini tidak dapat disangkal lagi dengan terbuktinya kejayaan dalam mengesan objek tersembunyi di badan penumpang. Diharapkan dengan penggunaan teknologi sebegini akan menaikkan tahap keselamatan di lapangan terbang sekaligus dengan mudah mematahkan jenayah rentas sempadan.


Tiada Lagi Pengecas, Samsung Sah Lancarkan Samsung Galaxy S21 Dengan Harga RM3,699

Hampir setahun hadir dengan pelbagai ura-ura, akhirnya Samsung secara rasminya telah melancarkan siri flagship terbaru mereka iaitu Samsung Galaxy S21. Melalui siri yang dilancarkan pada kali ini, Samsung telah menampilkan tiga model iaitu Samsung Galaxy S21, S21+ dan S21 Ultra.

Pelancaran siri Galaxy pada kali ini merupakan sinambungan daripada siri Galaxy sebelum ini. Model bernombor 21 ini dipilih sempena tahun pelancaran iaitu 2021.

Mengikut jejak langkah Apple untuk menyelamatkan alam sekitar, Samsung juga nampaknya turut tidak menawarkan pengecasan bersama telefon pintar menerusi model terbaru ini. Berikut merupakan tiga model yang dilancarkan Samsung menerusi atur cara terbaru ini.

Samsung Galaxy S21 hadir sebagai model dengan harga terendah daripada siri ini. Walau bagaimanapun, model ini masih tampil premium berdasarkan rekaan dan spesifikasi yang ditawarkan.

Model ini hadir dengan skrin 6.2-inci Quad HD+ beserta refresh rate 120Hz. Dari segi spesifikasi, Samsung Galaxy S21 di Malaysia dikuasakan oleh processor Exynos 2100. RAM 8GB dan ruang storan 256GB antara yang ditawarkan beserta pilihan untuk menambah ruang storan melalui kad microSD sehingga 1TB.

Dari segi bateri, Samsung Galaxy S21 hadir dengan bateri berkapasiti 4,000mAh beserta pengecasan pantas yang dikemas kini. Pengguna juga berpeluang mengecas Samsung Galaxy S21 menggunakan pengecasan tanpa wayar.

Pada bahagian belakang, model ini dilengkapi dengan tiga kamera menampilkan lensa ultra-lebar 12-megapixel, lensa lebar 12-megapixel dan lensa telephoto dengan sensor sebesar 64-megapixel. Samsung Galaxy S21 turut disertakan dengan kamera hadapan untuk swafoto dengan sensor 10-megapixel.

A post shared by Marques Brownlee (@mkbhd)

Model kedua daripada siri ini adalag Galaxy S21+. Model ini hadir dengan saiz skrin yang lebih besar daripada Galaxy S21+ dengan penawaran paparan 6.7-inci Dynamic AMOLED 2X beserta refresh rate 120Hz.

Samsung Galaxy S21+ turut berkongsi processor, RAM dan ruang storan yang sama dengan Galaxy S21 walau bagaimanapun model ini disertakan dengan kapasiti bateri yang lebih besar iaitu 4,500mAh.

Pada tahun ini, kedua-dua kamera yang tersedia pada Samsung Galaxy S21 dan S21+ adalah sama.

Model yang dinantikan ramai sejak sebelum dilancarkan akhirnya telah tiba. Model ini dilihat sebagai taruhan terbaik Samsung dalam menampilkan telefon pintar Android terbaik di pasaran ketika ini.

Samsung Galaxy S21 Ultra hadir dengan skrin 6.8-inci Quad HD+ Dynamic AMOLED 2X. Dari segi spesifikasi, model ini dilengkapi dengan RAM 12/16GB beserta ruang ruang storan 256/512GB. Apa yang membuatkan model ini unik adalah sokongan rangkaian 5G.

Apa yang menarik pada model ini adalah penawaran sensor sebesar 108-megapixel pada lensa sudut lebar. Selain itu, model ini turut dilengkapi dengan sensor 12,10 dan 10 megapixel bagi lensa ultra lebar, zum serta telephoto.

Sesuai dengan saiznya yang besar, model ini disertakan dengan bateri berkapasiti 5,000mAh beserta sokongan pengecasan pantas dan pengecasan tanpa wayar.

Samsung Galaxy S21 hadir dengan harga terendah iaitu RM3,699 diikuti dengan Galaxy S21+ iaitu RM4,299. Sesuai dengan spesifikasi future proof setidaknya untuk tiga tahun ini, Samsung Galaxy S21 Ultra hadir dengan harga yang premium iaitu RM5,299 bagi model 12GB RAM dan 256GB storan dan RM5,899 bagi model dengan 16GB RAM dan 512GB storan.

Berdasarkan spesifikasi yang ditawarkan, nampaknya Samsung tidak menawarkan perubahan yang besar pada siri Galaxy pada tahun ini berbanding model tahun lalu. Harga yang ditawarkan juga boleh dikatakan agak premium bagi pasaran Android. Sama-sama kita nantikan ulasan lanjut mengenai telefon pintar terbaru daripada Samsung ini.

Ketahui juga ramalan Steve Jobs pada tahun 1990 yang akhirnya menjadi kenyataan pada tahun ini.

Ramalan Steve Jobs Pada Tahun 1990 Akhirnya Jadi Kenyataan Pada Hari Ini

Tidak Berniat Tiru Apple, Xiaomi Rancang Buang Pengecas Sejak Dari 2015 Lagi


Alice In Borderland, Siri Thriller Hebat Yang Sedang ‘Trending’ Di Netflix

Jika anda dahagakan sebuah siri thriller dan ‘gila’ untuk ditonton ketika ini, Alice In Borderland adalah siri yang perlu ada dalam list tontonan anda.

Siri original terbitan Netflix ini mula ditayangkan minggu lalu dan kekal menjadi Top 3 siri paling ditonton pelanggan Netflix di Malaysia. Disebabkan ramai yang memberi ulasan hebat untuk siri ini, kami juga secara tidak langsung cuba menonton filem ini Isnin lalu.

Sedikit info tentang siri ini. Alice in Borderland adalah karya manga oleh Haro Iso yang diterbitkan di majalah Shonen Sunday S. Manga ini dipilih oleh Netflix untuk dijadikan siri live-action dengan pelakon ternama Kento Yamazaki and Tao Tsuchiya.

Filem ini bermula dengan tiga rakan karib; Arisu, Karube, dan Segawa yang mempunyai latar kehidupan berbeza. Mereka mahu mencuba hidup yang baharu tetapi selepas satu insiden power outage, mereka secara tiba-tiba muncul di sebuah dunia yang sepi tanpa penghuni.

Apa yang mereka tidak jangka adalah mereka telah ‘terperangkap’ di sebuah dunia di mana jika anda mahu hidup, anda perlu bermain ‘GAME’ dan jika mereka tewas, mereka akan mati.

Apa yang menarik dalam Alice In Borderland?

alice in borderland background stills 💫✨

i'll always be amazed just by looking at these shots of 'strange version of tokyo' pic.twitter.com/SjyejQdwhL

— eru ✧*。~♪.｡*♡ (@cosmophilae) December 14, 2020

Banyak sebab mengapa anda perlu tonton siri ini. Antaranya bagaimana mereka berjaya buat bandar Tokyo jadi ‘kosong’ dan elemen kejutan yang tidak dijangka.

Siri ini memaparkan dunia Tokyo di kala post-apocalyptic di mana tiada kelengkapan elektronik boleh digunakan. Ia sebenarnya sukar untuk hasilkan filem bandar Tokyo tanpa orang yang nampak sangat real.

Anda tahu ini adalah big budget series apabila mereka mampu buat Shibuya Crossing kosong! Ini adalah perkongsian set penggambaran filem ini. Di dunia sebenar, pastinya mustahil untuk lihat kawasan ini tanpa orang ramai.

the shibuya crossing scene in "alice in borderland" was entirely made up with green screen… crazy pic.twitter.com/AhhsCsKQx9

— 🌳 𝒇𝒐𝒍𝒌𝒍𝒐𝒓𝒆 ~ 𝒆𝒗𝒆𝒓𝒎𝒐𝒓𝒆 🍂 (@aquoris) December 14, 2020

Jika anda tidak pernah membaca manga Alice In Borderland sebelum ini, akan akan lebih ‘terkejut’ dengan jalan cerita siri ini. Mengapa? Kerana tanpa sedar, mereka akan ‘bunuh’ watak yang anda jangka boleh bertahan sehingga ke episod akhir di episod awal sahaja.

Element of surprise dalam siri ini memang tidak dijangka dan GAME yang mereka perlu hadapi juga memang kejam dan perlukan kebijaksaan untuk diselesaikan.

Me after ep 3 of #AliceInBorderland: pic.twitter.com/6OC5em8pze

— Tobio Kageyama (@hrvypt) December 15, 2020

Sebelum itu, filem ini adalah untuk tontonan orang dewasa berusia 18 tahun ke atas kerana mengandungi babak yang kurang sesuai untuk ditonton oleh penonton bawah umur.

Kami juga belum habis menonton dan baru selesai episod 4. Apa yang bakal jadi di akhir siri ini nanti? Dapatkan mereka menamatkan permainan dan kembali ke dunia asal? Ulasan ini juga tidak mengandungi sebarang spoiler untuk anda sama-sama menikmati siri ini. Ayuh!

Jika anda belum melanggan Netflix, ini adalah masa terbaik untuk anda melanggannya kerana ada beberapa siri hebat lain yang sedang ditayangkan seperti Start- Up. Baca lagi pada pautan di bawah.

Selepas Itaewon Class, Ini 5 Sebab Usahawan Muda Perlu Tonton Drama Korea Start-Up

Khairy Jamaluddin Sahkan Sandbox Wujud Di Malaysia Buat Peminat Drama Start-Up Terkejut

Ulasan The Platform, Filem ‘Mind Blown’ Netflix Yang Trending Nombor Satu Di Malaysia


Tiada Lagi Perkongsian Kata Laluan Di Netflix Bermula Awal Tahun 2023

Pada saban hari, Netflix sedia menghidangkan sejumlah rancangan menarik menerusinya. Bagaimanapun, ada sebahagian daripada pengguna yang berkongsi kata laluan bersama kenalan yang menyebabkan pendapatan Netflix turut terjejas.

Oleh sebab itu, syarikat Netflix dilaporkan telah menemui cara untuk mengatasi masalah tersebut dan merancang untuk membuat perubahan bagi perkongsian kata laluan bermula awal tahun 2023 kelak.

Menurut sumber, Netflix menyatakan bahawa perkongsian kata laluan akaun antara sebab jumlah pelanggannya semakin berkurangan. Perkara ini sangat merisaukan dan Netflix tidak mahu untuk melakukan sesuatu yang drastik seperti meningkatkan harga langganan kepada pengguna lama yang masih setia.

Menurut syarikat Netflix lagi, hampir 100 juta pengguna Netflix telah menggunakan servis platform tersebut dengan menggunakan kata laluan yang dipinjam daripada keluarga dan rakan. Sudah lama mereka merancang untuk menghentikan kegiatan tersebut dan kini membuat keputusan untuk bermula di Amerika Syarikat pada awal tahun 2023.

Bermula tahun 2023, Netflix merancang untuk meminta pengguna yang berkongsi akaun dengan orang lain di luar isi rumah mereka untuk membayar caj tambahan. Syarikat itu berkata ia akan menguatkuasakan peraturannya berdasarkan alamat IP, ID peranti dan aktiviti akaun.


Tiada Lagi Persefahaman, Azri Iskandar Dan Ellie Suriaty Sah Bercerai Selepas 19 Tahun Bersama

Sebuah ikatan perkahwinan yang terbina selama 19 tahun berakhir apabila pasangan selebriti Azri Iskandar dan Ellie Suriaty disahkan telah bercerai di Mahkamah Rendah Syariah Gombak Timur (Keramat), Kuala Lumpur pagi tadi.

Menurut laporan, Ellie mengatakan keputusan untuk berpisah diambil kerana mereka sudah tiada lagi persefahaman. Bagi Ellie, ia adalah suatu keputusan yang sukar tetapi dia sudah memikirkannya masak-masak.

Dalam pada itu, Ellie turut mengucapkan terima kasih kepada Azri atas pengorbanan dan segala kenangan bersama. Tambahnya, Azri adalah seorang bapa yang sangat menjaga anak-anak dan dia berharap agar orang ramai mendoakan yang baik untuk mereka berdua.

Difahamkan, Ellie telah melaporkan permohonan cerai ke atas suaminya, Azri sebelum Ramadan lalu. Untuk rekod, Ellie dan Azri berkahwin pada tahun 2003 dan dikurniakan tiga cahaya mata, Azrell Omar Azri Iskandar, 18 dan Nur Azreen, 13.

Anak keduanya, Nur Aliah Omar Iskandar meninggal dunia selepas 15 minit dilahirkan, manakala anak keempatnya iaitu Ahmad Muhammad Iskandar meninggal dunia dalam kandungan berusia lima bulan ketika penggambaran filem Penanggal.

Sementara itu, kami kongsikan beberapa artikel berkaitan Ellie Suriaty dan juga Azri Iskandar pada pautan di bawah.

Terpaksa Tipu Ellie Suriaty Pergi Bengkel Kereta, Azri Iskandar Tekad Ambil Suntikan Vaksin

Ellie Suriati Kritik Filem Mael Totey Tidak Capai Standard, Syahmi Sazli Kekal Tenang Terima ‘Teguran’


Tiada Lagi Persefahaman, Bill Gates Dan Isteri Bercerai Selepas 27 Tahun Bersama

Setelah hampir 27 tahun mendirikan rumah tangga, pengasas dan bekas Ketua Pegawai Eksekutif Microsoft, Bill Gates dalam satu kenyataan mengumumkan bahawa beliau telah bercerai dengan isterinya, Melinda French Gates.

“Setelah kami melalui pelbagai cabaran dalam membina rumah tangga, jodoh kami tidak panjang dan akhirnya kami memilih untuk mengakhiri perkahwinan kami,” ujar Bill menerusi ciapan yang ditulis di Twitter semalam. Keputusan itu dibuat setelah perbincangan mendalam diadakan.

Memetik laporan Sky News, Bill dan Melinda Gates bertemu semasa mereka berdua bekerja di Microsoft. Mula terbitnya detik percintaaan semasa mereka menghadiri satu jamuan makan malam khas untuk meraikan para pekerja di Microsoft pada 1987.

“Hendak tackle hati Bill sangat susah. Selepas beberapa bulan berkawan, barulah dia nak ajak saya keluar dating,” kata Melinda dalam satu program bual bicara bersama Saleforce.

Bill dan Melinda kemudiannya melangsungkan perkahwinan mereka di Hawaii pada tahun 1994 dan mereka dikurniakan tiga orang cahaya mata. Namun, jodoh mereka tidak panjang disebabkan tiada lagi persefahaman dalam perhubungan rumah tangga.

Walau bagaimanapun, Bill dan Melinda memaklumkan bahawa mereka akan terus berhubung dan bekerjasama dalam memastikan Yayasan Bill dan Melinda Gates terus kekal beroperasi bagi membantu mereka yang memerlukan.

Setakat ini, yayasan berkenaan telah menderma sekurang-kurangnya AS$1.75 bilion (~RM7.18 billion) untuk program pencegahan wabak COVID-19. Untuk rekod, Melinda Gates dilaporkan memiliki nilai kekayaan bernilai $70 billion (~RM 287 billion) memetik laporan portal Spear’s.

Ini ramalan terbaharu Bill Gates mengenai COVID-19. Anda boleh membacanya melalui pautan di bawah ini.

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

Bill Gates Dedah Sebab Mengapa Beliau Pilih Peranti Android Dan Bukannya iPhone

Bill Gates Dakwa Bitcoin Bahaya, Minta Ia Diharamkan


Tiada Lagi Saman Ekzos Bising, Hanya Notis Panggilan Temu Siasat Di JPJ

Sepanjang bulan ini, isu saman ekzos bising menjadi bualan ‘hangat’ rakyat Malaysia di media sosial. Rata-rata dilihat keliru dan tidak bersetuju dengan saman yang mereka terima.

Ekoran kejadian tersebut, Menteri Pengangkutan, Datuk Seri Dr Wee Ka Siong menyatakan kesalahan menggunakan ekzos bising motosikal hanya akan dikenakan tindakan advokasi, iaitu pengeluaran notis untuk temu siasat oleh pihak Jabatan Pengangkutan Jalan (JPJ).

“Saya telah meneliti ucapan Presiden UMNO (Datuk Seri Dr Ahmad Zahid Hamidi) termasuk pandangan beliau tentang penguatkuasaan terhadap ekzos bising motosikal.

“Saya ingin maklumkan bahawa MOT (Kementerian Pengangkutan) telah membuat satu keputusan, bahawa pada peringkat ini lebih elok tumpukan kepada pendekatan advokasi iaitu dikeluarkan Notis 114 daripada tindakan saman,” katanya kepada media.

Ketua Pengarah JPJ, Datuk Zailani Hashim berkata JPJ akan menggunakan dua pendekatan advokasi terhadap kesalahan pengubahsuaian ekzos motosikal tanpa kebenaran.

Notis Temu Siasat, di bawah Seksyen 114(1), Akta Pengangkutan Jalan (APJ) 1987

Notis akan dikeluarkan bagi tujuan siasatan dan pengumpulan maklumat melalui aduan yang diterima oleh pihak JPJ berkaitan kesalahan pengubahsuaian tanpa kebenaran ekzos motosikal.

Pemilik kenderaan yang menerima notis itu perlu tampil memberikan keterangan di mana-mana cawangan JPJ untuk membantu siasatan.

Notis Arah Periksa Kenderaan mengikut Seksyen 61(1) Akta Pengangkutan Jalan (APJ) 1987

Notis dikeluarkan bagi menjalankan penguatkuasaan terhadap kenderaan motor pemilik yang disyaki melakukan kesalahan pengubahsuaian ekzos motosikal tanpa kebenaran.

Pemilik kenderaan wajib mengemukakan atau membawa semula kenderaan motor ke mana-mana pejabat JPJ bagi tujuan pemeriksaan sebagai bukti pembaikan terhadap ekzos telah dibuat dan mematuhi kaedah pembuatan dan kegunaan.

Setakat 5 Mac lalu, sebanyak 10,166 saman atas pelbagai kesalahan dikeluarkan dalam Operasi Khas Ubah Suai Ekzos (bising) di seluruh negara bermula 1 Mac, menurut Jabatan Siasatan dan Penguatkuasaan Trafik (JSPT) Bukit Aman.

Apa pandangan anda mengenai inisiatif baru daripada pihak kerajaan ini? Adakah ia lebih efektif menyelesaikan isu ekzos bising? Kongsikan pendapat anda pada ruangan komen.

Pada akhir bulan Februari lalu, pihak Jabatan Siasatan dan Penguatkuasaan Trafik (JSPT) Bukit Aman akan mengambil tindakan terhadap pemilik kenderaan ekzos bising.

Pemilik Kenderaan Ekzos Bising Boleh Didenda Atau Penjara Enam Bulan

Isu Saman Ekzos Bising, Penjual Dan Pengeluar Juga Perlu Dikenakan Tindakan

Melaram Pakai ‘Ekzos Perang’, 10 Pemuda Kena Tukar Semula Ekzos Asal Di Balai Polis


Tiada Lagi SMS OTP, CIMB Bakal Beralih Ke SecureTAC Sepenuhnya Pada Separuh Pertama 2023

Peningkatan laporan berkaitan pautan palsu yang mengakibatkan kerugian ribuan sejak kebelakangan ini. Pihak CIMB kini mengambil inisiatif dengan lebih proaktif dalam membendung masalah ini daripada berlaku terhadap para pelanggannya.

CIMB Bank Berhad kini mengumumkan bahawa mereka bakal beralih sepenuhnya ke sistem pengesahan transaksi SecureTAC dalam menggantikan sistem sistem SMS OTP menjelang separuh pertama tahun 2023.

Ini juga merupakan satu tindakan untuk mengikuti gesaan BNM yang ingin bank berhenti menggunakan sistem SMS OTP yang dilihat menjadi punca kepada kes-kes penipuan sejak kebelakangan ini. Dengan sistem SecureTAC ini, semua transaksi pengguna boleh dibuat dengan pantas dan selamat menerusi satu tap di aplikasi sahaja.

Untuk lebih menjamin keselamatan, hanya peranti yang didaftarkan dan dipautkan pada CIMB Clicks sahaja yang boleh membuat sesuatu transaksi ke pihak lain.  Selain itu, CIMB menyatakan mereka bakal menghentikan penyertaan URL pada SMS yang dihantar kepada pelanggan.

Langkah ini dijangka akan dilaksanakan seawal penghujung tahun 2022 ini. Dengan ini, ia dapat mengelakkan pengguna daripadad menekan klik pautan-pautan yang berbahaya daripada pihak ketiga atau penjenayah siber. CIMB bakal menghebahkan lagi berkaitan perkara ini apabila ia dilaksanakan kelak.


Tiada Lagi SPA8i, Pemohon Pekerjaan Perlu Beralih Kepada SPA9 Bermula 28 September

Laman sesawang Suruhanjaya Perkhidmatan Awam Malaysia (SPA) mungkin antara salah satu laman yang paling popular dalam kalangan rakyat Malaysia terutama buat mereka yang mencari pekerjaan.

Daripada jawatan untuk lepasan SPM sehinggalah golongan profesional, laman ini sentiasa menjadi pilihan masyarakat kita untuk ‘memburu’ pekerjaan seterusnya dalam perkhidmatan awam.

Jika anda merupakan salah seorang yang sentiasa mengunjungi laman terbabit, sudah pastinya anda akan sangat kenal dengan pautan SPA8i yang menjadi laman ataupun sistem untuk mendaftarkan diri sebagai pemohon pekerjaan.

Kini selepas beberapa tahun menggunakan SPA8i sebagai sistem untuk memohon pekerjaan, SPA baru-baru ini mengumumkan pihak mereka tidak lagi akan menggunakan sistem tersebut dan akan beralih sepenuhnya kepada sitem pendaftaran yang baru dikenali dengan SPA9.

“SPA akan menggunakan Sistem Pendaftaran Pekerjaan Suruhanjaya Perkhidmatan Awam Malaysia (SPA9) sepenuhnya menggantikan Borang Pendaftaran Pekerjaan Dalam Perkhidmatan Awam (SPA8i) mulai 28 September 2020.

“Pemohon sedia ada di bawah SPA8i yang akaun pendaftaran masih belum tamat tempoh tidak perlu mendaftar semula SPA9 kecuali untuk menyemak status permohonan atau memohon jawatan baru,” jelas satu kenyataan yang dikeluarkan hari ini.

Sehubungan dengan peralihan itu, SPA juga di laman sesawang mereka memaklumkan penutupan Borang SPA8i bagi kerja-kerja menaik taraf ke SPA9 bermula 23 September 2020 (Rabu) / 10.00 pagi sehingga 28 September 2020 (Isnin) / 10.00 pagi.

Penutupan SPA8i ketika ini juga menurut pihak mereka dibuat bagi melancarkan proses peralihan tersebut yang kini sudah pun berada pada fasa terakhir bagi menaik taraf sistem sedia ada untuk memberi perkhidmatan yang lebih baik.

Baca juga perkongsian kami mengenai gambar tular orang ramai beratur panjang untuk menghadiri temuduga di Manjung pada semalam di pautan di bawah.

Jadi Tumpuan Seluruh Malaysia, Ini Sebenarnya Yang Berlaku Di IKM Lumut Pada Semalam

‘Pandai Menari Sambil Membuka Durian?’- Kerja Kosong Ini Mungkin Sesuai Buat Anda

Mr. DIY Tawar 1,000 Kerja Kosong Dengan Gaji RM1,200 Sebulan


Tiada Lagi Storan 16GB Buat iPhone Terbaru

Buat anda yang pernah menggunakan iPhone yang mempunyai storan 16GB, pasti anda mengetahui betapa peritnya apabila anda harus kerap membuang gambar dan aplikasi yang kurang anda perlukan di dalam iPhone anda. Anda juga terpaksa bekorban untuk mendapatkan game atau aplikasi yang bersaiz besar semata-mata disebabkan ruang storan yang kecil.

Suatu lagi berita baik daripada Apple, Apple kemungkinan tidak lagi akan mengeluarkan model iPhone seterusnya yang mungkin diberi nama iPhone 7 dengan storan 16GB. Sebaliknya storan 32GB bakal menjadi model dengan ruang storan terendah. Suatu langkah yang bijak serta memudahkan ‘iPhone user’.

Buat anda yang sudah menggunakan iPhone 128GB dah masih merasakan tidak cukup, anda tidaklah perlu risau memandangkan Apple bakal mengeluarkan iPhone dengan ruang storan 256GB. Sangatlah besar ruang storan 256GB buat sebuah telefon pintar.

Dengan teknologi terbaru serta rakaman berdefinisi 4K mungkin agak wajar buat seseorang yang sering menggunakan fungsi ini untuk mendapatkan iPhone dengan ruang storan yang besar.

Terdapat beberapa lagi penambahbaikan sempena pelancaran Apple iPhone 7 untuk kami kongsikan kepada anda pada artikel seterusnya. Apakah yang anda harapkan daripada iPhone 7. Kongsikan dengan kami di rungan komen di bawah.


Tiada Lagi Straw Plastik Di Selangor Selepas 1 Julai 2019

Larangan penggunaan penyedut minuman plastik telah bermula semenjak awal tahun ini namun pihak berkuasa Selangor akan mengambil langkah lebih tegas apabila bermula 1 Julai ini, semua premis makanan dan minuman di Selangor dilarang untuk menyediakan straw plastik secara terbuka kepada pengguna.

Menurut Exco Alam Sekitar, Teknologi Hijau, Sains, Teknologi dan Inovasi Selangor Hee Loy Sian, keputusan ini telah dipersetujui oleh Majlis Mesyuarat Kerajaan Negeri. Langkah ini turut melibatkan Pihak Berkuasa Tempatan (PBT) untuk meletakkan syarat dalam Permohonan Lesen Perniagaan untuk proses pembaharuan lesen dan permohonan lesen baharu.

Namun, penyedut minuman cuma akan diberikan sekiranya diminta oleh pengguna. Keputusan ini juga selari dengan polisi kerajaan untuk mengurangkan penggunaan ‘single-use plastics’ seperti beg plastik, polisterin dan banyak lagi.

PBT juga akan melaksanakan pemantauan dari masa ke semasa ke atas semua premis di Selangor untuk memastikan perlaksanaan larangan penggunaan straw ini. Usaha ini merupakan salaah satu langkah untuk membantu mengawal masalah kesan jangka masa panjang penggunaan plastik sekaligus menjaga alam sekitar.


Tiada lagi Tulisan Ikonik ‘I Amsterdam’ Di Kota Berkenaan Selepas Ini

Kini, jika bertandang ke Amsterdam, tidak akan ada lagi ‘I Amsterdam’ sign yang menjadi hot spot para pelancong kerana tanda tersebut telah dialihkan atas faktor keselamatan untuk pengunjung di kawasan tersebut.

The I amsterdam letters are on the move! They’ve been removed from Museumplein at the request of the City of Amsterdam, but you can still find them at Schiphol as well as at festivals and events across the Amsterdam Area. Photo by @seeityourselfnl . . . #iamsterdam #amsterdam #letters

A post shared by  I amsterdam (@iamsterdam) on Dec 3, 2018 at 3:00am PST

Untuk pengetahuan anda, tanda itu didirikan di Museum Square iaitu di hadapan Rijksmuseum 14 tahun yang lalu dan sejak itu menjadi pusat tarikan pelancong. Kawasan tersebut dibanjiri dengan ramai orang dan terdapat juga yang memanjat tanda tersebut demi mendapatkan sekeping gambar.

Videostills ‘I Amsterdam’ 2008 In 2008 filmde ik op het Museumplein de plaatsing van de letters ‘I Amsterdam’. Historisch moment? #iamsterdam #iamsterdamsign #iamsterdamletters #iamsterdam🇳🇱 #amsterdam #videostills #museumplein

A post shared by  Evelien Veenhuizen (@itsevelien) on Dec 3, 2018 at 9:20am PST

Anggota majlis bandar raya Belanda mempunyai beberapa sebab untuk menghapuskan tanda itu, ini kerana tanda tersebut ‘menentang nilai progresif’ dan ‘menolak semangat masyarakat’.


Tiada Lagi Twitter.Inc, Elon Musk Dilaporkan Mengantikannya Dengan Nama X Corp

Twitter Inc. kini sudah tiada lagi selepas Elon Musk dilaporkan secara diam-diam telah menggabungkan platform media sosial itu dengan sebuah syarikat miliknya iaitu X Corp.

Pengabungan itu dikhabarkan dibuat pada 4 April lalu. Namun begitu, Elon Musk selaku pemilik Twitter. Inc serta X Holding Corp. masih belum mendedahkan pengabunggan ini kepada umum.

Pada April 2022 lalu, Musk telah mendaftarkan tiga syarikat berasingan yang direka untuk memudahkan pembelian Twitter iaitu X Holdings I, II dan III di Delaware.

Menurut perjanjian itu, Twitter akan bergabung dengan X Holdings II tetapi mengekalkan nama dan struktur korporat amnya sambil terus beroperasi di bawah undang-undang Delaware.

X Holding I yang dikawal oleh Elon Musk pula akan bertindak sebagai syarikat induk entiti yang digabungkan manakala X Holdings III akan mengambil pinjaman $13 bilion (~RM57.2 bilion) yang diberikan sekumpulan bank besar untuk menampung pembelian Twitter.

Buying Twitter is an accelerant to creating X, the everything app

Perkara ini bagaimanapun seperti sudah dijangkakan kerana Elon Musk pernah menyatakan bahawa Twitter akan menjadi “aplikasi segala-segalanya” yang dipanggil sebagai X dan boleh menyaingi platform lain seperti WeChat.

Buat masa ini, Twitter masih beroperasi seperti biasa dan kemungkinan pengganbungan ini tidak memberi perubahan ketara operasi dan pekerja Twitter. Nampaknya bukan sahaja platform Twitter telah dimodifikasi, malah namanya juga sedia diganti dengan X Corp.


Alicia Amin Jawab Teguran Netizen Berhubung Isu Pakaian Ketika Memasak Rendang

Model tempatan Alicia Amin tampil membuat permohonan maaf selepas video beliau memasak rendang sebelum ini ditegur netizen yang mempersoalkan tahap kebersihan penyediaan makanan yang diusahakannya itu.

Permohonan maaf itu dibuat Alicia melalui satu hantaran di IG story miliknya pada semalam sambil menjelaskan beberapa persoalan yang dikemukakan netizen seperti sama ada beliau sudah mendapatkan suntikan typhoid dan etika pemakaian yang diamalkannya ketika memasak.

Beberapa hari lalu hangat diperkatakan di media sosial tentang isu pemakaian model tempatan Alicia Amin yang dikatakan kurang sopan dan tidak menjaga aspek kebersihan ketika memasak rendang yang dijualnya.

Video beliau sedang menyediakan rendang itu dimuat naik di laman Instagram Rendang Tok by Alicia dengan tujuan untuk mempromosikan produk jualannya namun menerima teguran daripada netizen.

Up all night making 10kg rendang! RM25/200g RM50/500g DM to order!! #rendangtokrajalapar #rendangtokperak

A post shared by  Rendang Tok By Alicia Amin (@rendangtokrajalapar) on May 19, 2020 at 7:04pm PDT

Mengulas mengenai sama ada beliau sudah mengambil suntikan typhoid, Alicia memberi dia sudah berbuat demikian sebelum ini kerana pernah bekerja di industri penyediaan makanan dan minuman.

“Tetapi saya boleh pastikan tangan saya bersih dan dibasuh dengan kerap seperti mana yang patut dilakukan ketika menyediakan makanan.

“Bagaimanapun sudah pasti ini adalah merupakan satu kebimbangan dan saya akan mendapatkan peralatan ini selepas ini untuk memastikan kepuasan pelanggan saya,” jelasnya.

Menjelaskan perniagaan rendangnya hanya merupakan perniagaan yang berjalan dari rumah dan berkembang dengan pantas sejak dua minggu lalu yang juga menjadi punca kepada kelemahan pihaknya.

“Sebab itulah kami memutuskan untuk berehat seketika pada minggu lalu untuk kembali dengan lebih baik,” jelasnya.

Harapnya, permohonan maaf dan penjelasan panjang lebar dari model ini akan dapat menjawab segala persoalan netizen mengenai beberapa isu yang timbul di media sosial sebelum ini.

Berikut adalah kenyataan penuh Alicia yang dikirim di IG story pada semalam.

Alicia Amin yang merupakan antara yang bersuara agar model memboikot untuk bekerjasama dengan perusahaan dUCk milik Vivy Yusoff sebelum ini. Baca mengenainya di pautan di bawah.

Alicia Amin Seru Model Boikot Bekerja Dengan Jenama dUCk

Model Instagram Diberi Amaran Oleh DBKL Selepas Bergambar Dan Rosakkan Pokok Bunga Di River Of Life


Tiada Lagi ‘Yuran Pemprosesan’ Ketika Membeli Tiket Penerbangan AirAsia Mulai Oktober Ini

Jika anda perasan setiap kali anda ingin checkout ketika membeli tiket penerbangan, pasti anda perasan akan caj yang akan dikenakan kepada anda. Ini merupakan satu berita buat anda.

Kini, AirAsia tidak lagi akan mengenakan yuran pemprosesan kepada pelanggan mulai Oktober ini. Hal tersebut diumumkan oleh CEO AirAsia sendiri iaitu Tony Fernandes melalui Twitter miliknya.

I’m pleased to announce that @Airasia is removing processing fee from October. We still still have some charges to drive traffic to cheaper , safer and less fraudless methods. But there Will be methods with no fees. no more process#technologyrules #makingairfaresaffordable

— Tony Fernandes (@tonyfernandes) July 30, 2019

Jika sebelum ini,bayaran pemprosesan AirAsia bermula pada kadar RM4 jika menggunakan debit terus dan boleh meningkat sehingga RM16 melalui UnionPay. Walau bagaimanapun, jika pelanggan membuat pembayaran menggunakan aplikasi BigPay, tiada bayaran pemprosesan yang dikenakan.

Malah, menurut Tony Fernandes, pembatalan bayaran pemprosesan tersebut bertujuan menjadikan Malaysia sebagai hab penerbangan tambang rendah. Ini merupakan satu usaha yang baik dan pastinya lebih ramai orang boleh melancong dengan harga murah dan tanpa perlu membayar lebih.

Baca lagi: Promosi ‘Mega Sale’ AirAsia Kembali Sehingga 4 Ogos 2019


Tiada Laluan Kenderaan, Guru Ini Pikul Peti Ais Sejauh 10KM Demi Anak Murid Di Pedalaman

Kita sering saja membaca kisah dan cabaran yang dihadapi oleh insan-insan yang bergelar sebagai seorang guru terutamanya mereka yang bertugas di kawasan pedalaman di Sabah dan Sarawak.

Ada antara mereka yang terpaksa meredah hutan dan sungai sebelum sampai ke destinasi demi mencurahkan ilmu yang dimiliki kepada anak-anak bangsa yang berada jauh di pedalaman sana.

Manakala seorang guru dari Sabah ini, Harry Yanto Bikal bukan saja terpakasa melalui semua kesusahan yang kita sering dengari sebelum ini- tetapi dia juga memikul peti ais seberat hampir 40 kilogram sejauh hampir 10 kilometer perjalanan.

Semuanya dilakukan kerana rasa tanggungjawab sebagai seorang guru kepada anak-anak muridnya.

Video berdurasi dua minit sepuluh saat yang menunjukkan pengorbanan Cikgu Harry itu tular sejak bulan lalu dan turut mendapat perhatian netizen di Facebook.

Beliau bagaimanapun berkata tidak mengetahui video yang dirakam seorang guru yang turut serta bersamanya membeli peti ais itu di pekan Donggonggon tular sebelum ini dan hanya mengetahu perkara tersebut pada minggu lalu.

Menerusi temu bual bersama Harian Metro itu juga, Harry memberitahu peti ais itu dibeli melalui hasil sumbangan oleh guru di sekolah itu bagi tujuan menyimpan makanan mentah untuk murid-murid yang tinggal di asrama.

Cikgu Harry bukan saja terpaksa memikul peti ais itu di belakangnya tetapi dia juga perlu melalui pelbagai rintangan seperti, sungai, hutan, jambatan kayu dan titi gantung sebelum sampai ke sekolah yang terletak di antara daerah Penampang dan Tambunan.

Dia yang pada kebiasaannya hanya mengambil masa tiga hingga ke lima jam ke sekolah juga berkata perjalanannya membawa peti pada hari itu memakan masa selama tujuh jam.

“Usaha ini sudah lama dirancang kerana tidak mudah untuk mengangkat peti ais dengan keadaan jalan tidak boleh diakses apa sahaja kenderaan.

“Ini kerana laluan untuk ke SK Longkungongon melalui hutan berbukit dan menyeberangi beberapa sungai menyebabkan tiada kenderaan boleh sampai ke situ.

“Namun keadaan itu tidak mematahkan semangat saya dan guru menyediakan yang terbaik kepada murid,” katanya yang mula bertugas di sekolah berkenaan sejak 2017.

Bercerita tentang kesukaran perjalanannya membawa pulang peti itu ke sekolahnya bagaimanapun berkata ianya sangat berbaloi walaupun mengakui sehingga kini masih ada kesan lebam di badannya dari perjalanan itu.

“Memang sangat penat, malah sehingga kini ada kesan lebam di bahu saya.

“Tetapi apabila menatap wajah murid yang gembira melihat peti ais yang saya bawa…semua penat itu hilang,” kongsinya kepada Harian Metro.

Tahukah anda, guru di Malaysia adalah merupakan antara guru yang paling berdedikasi di dunia. Klik pautan di bawah untuk mengetahui dengan lebih lanjut.

Guru Malaysia Tersenarai Sebagai Pendidik Paling Berdedikasi Di Dunia

Guru Ini Sebak Terima Hadiah ‘Rare’ Daripada Anak Muridnya


Tiada Lesen Dan Cukai Jalan Mati Punca Lelaki Ini Buat Pusingan U Sebelum Kena ‘Flying Kick’

Sejak semalam tular sebuah perkongsian video seorang penunggang motosikal ditendang polis trafik selepas cuba melarikan diri daripada sekatan jalan raya.

Menurut beberapa laporan media, kejadian tersebut dilaporkan berlaku di berlaku ketika anggota trafik membuat pemeriksaan mengejut ‘Op Motosikal’ di Jalan Temple, Sibu pada tengahari semalam.

Video tersebut yang kembali dikongsikan di media-media sosial mula tular dan mendapat perhatian daripada Polis Sarawak yang kini difahamkan sedang menyiasat anggota tersebut.

Walaupun cuba melarikan diri daripada sekatan jalan raya yang dibuat itu namun lelaki tersebut difahamkan bukanlah membuat sebarang kesalahan besar sebaliknya hanya tidak mempunyai lesen memandu dan juga cukai jalan yang telah tamat tempoh.

Perkongsian itu sejak semalam mencetuskan perdebatan dalam kalangan netizen dengan ada yang berpendapat ianya adalah sesuatu yang patut dilakukan.

Manakala tidak kurang juga yang mengganggap ianya sesuatu yang melanggar standard operasi prosedur (SOP) yang sepatutnya diamalkan pihak berkuasa.

Bagaimanapun menurut satu akaun di Twitter yang sering berkongsikan dengan netizen mengenai perkara berkaitan ketenteraan dan kepolisan, @Marchforward, kejadian tersebut sepatutnya tidak menjadi isu.

Kecuali motor tu tak cuba nak lari then Polis tertiba tendang itu salah. Sbb polis time tu ada kuasa time buat roadblock tu

Minimum Use Of Force ni kalau fight kat mahkamah pun PDRM dan ATM menang

— Irfan_newboys🇲🇾🇲🇾🇲🇾🇲🇾 (@Marchfoward) August 25, 2020

Dan Minimum Use Of Force ni akan meningkat selari dengan keadaan. Makin kritikal makin meningkat Forcenya

Bagaimana pula pendapat anda mengenai kejadian ini? Adakah anda bersetuju dengan apa yang dikatakan netizen atau anda mempunyai pendapat sendiri mengenai penunggang motosikal yang cuba mengelak daripada sekatan jalan raya yang mungkin boleh membahayakan pengguna jalan raya yang lain.

Sebenarnya jika anda tidak membuat salah anda tidak perlu melarikan pun daripada polis seperti lelaki ini yang tenang sahaja bila ditegur polis ketika bergambar bersama kasut ‘kelip-kelip’ nya ketika PKP baru-baru ini.

Ditegur Polis Ketika Sedang Bergambar, Telatah Lelaki Ini Undang Ketawa Netizen

Disangka Penjenayah, Aksi Kelisa Dikepung Pihak Polis Di Banting Ini Timbulkan Persoalan Netizen


Tiada Lorong Tambah Nilai Touch ‘n Go Bermula Esok

Peringatan buat semua yang ingin pulang ke kampung halaman, lorong tambah nilai Touch ‘n Go di lebuh Raya Utara-Selatan tidak akan beroperasi mulai esok dan sepanjang cuti perayaan Hari Raya Aidilfitri minggu hadapan menurut Bernama.

Ini adalah salah satu langkah bagi mengurangkan kesesakan teruk yang akan berlaku di sepanjang Plaza tol Plus menurut Yusuf Abdul Aziz, Pengurus Wilayah Tengah Plus Malaysia Berhad.

“Bagaimanapun pusat khidmat pelanggan kami di beberapa plaza tol akan beroperasi seawal 7 pagi sehingga 10 malam setiap hari bagi kemudahan pengguna membuat urusan tambah nilai,” kata Yusuf.

Dianggarkan lebih 1.6 juta kenderaan akan menggunakan lebuh raya Plus bermula esok. Pihak Plus menasihatkan pengguna untuk mengisi kad Touch ‘N Go mereka lebih awal supaya sebarang kesulitan dapat dielakkan. Anda boleh mengisi kad Touch ‘n Go anda di stesyen minyak, ATM dan 7-Eleven antaranya.

Jadi jangan lupa untuk isi kad Touch ‘n Go anda sebelum memulakan perjalanan. Kalau anda berdepan masalah, anda boleh menelefon Plusline 1-800-88-0000 untuk mendapatkan maklumat trafik, bantuan PlusRonda dan informasi lain. Berhati-hati ketika di jalan raya ya?